ΑΜΙΝΟΞΕΑ //BCAA - ProteinHouse\nHome > ΣΥΜΠΛΗΡΩΜΑΤΑ > ΑΜΙΝΟΞΕΑ //BCAA\nΕμφάνιση 1–18 απο τα 51 προϊόντα\nΥψηλής ποιότητας φόρμουλα αμινοξέων BCAA ,αναλογίας 10:1:1 ,απ τις υψηλότερες στην αγορά,εμπλουτισμένη με γλουταμίνη,Β αλανίνη κ.α\nΑυτό το προϊόν, μπορεί να καταναλωθεί, μόνο από υγιείς αθλητές ή ασκούμενους,ηλικίας άνω των 18 ετών. Πριν ξεκινήσετε την χρήση, απευθυνθείτε στο γιατρό ή τον γυμναστή σας. Αν βρίσκεστε σε περίοδο εγκυμοσύνης ή θηλασμού ή υποφέρετε από..\nAC Acid – TF7 Labs – 39,00 €\nΜοναδική φόρμουλα αμινοξέων BCAA και όχι μόνο, με αναλογία 10:1:1 ,απ τις υψηλότερες στην αγορά,εμπλουτισμένη με πλήθος στοιχείων,για γρήγορη ανάρρωση, μυϊκή αποκατάσταση,υποστήριξη των αρθρώσεων και του ήπατος.\nΑυτό το προϊόν, μπορεί να καταναλωθεί, μόνο από υγιείς αθλητές ή ασκούμενους,ηλικίας άνω των 18 ετών. Πριν ξεκινήσετε την χρήση, απευθυνθείτε στο γιατρό �..\nAll Day You May – RICH PIANA – 45,50 €\nΤα Amino 10000 της Hyper Strenght,είναι μία εξαιρετική φόρμουλα αμινοξέων,υψηλής βιολογικής αξίας, με ενισχυμένα ποσοστά σε BCAA,τα οποία προέρχονται από υδρολυμένη πρωτείνη ορού γάλακτος.Τα αμινοξέα παίζουν πολύ σημαντικό ρόλο όχι μόνο στην ανοικοδόμηση των μυϊών,αλλά και στον περιορισμό του καταβολικού σταδίου,μετά από μία σκληρή προπόνηση.Η συσκευασία περιέχει 500 ταμπλέτες.Μετά την προπ..\nAMINO 10000-HYPER STRENGHT – 37,00€\nΤο Amino 1900 προσφέρει γρήγορη ανάρρωση μετά από σκληρή προπόνηση . Προέρχεται από πεπτιδικούς δεσμούς υδρολυμένης πρωτεΐνης ορού γάλακτος .Τροφοδοτεί τον οργανισμό σταδιακά με ένα κύμα πολύτιμων αμινοξέων καθ’όλη τη διάρκεια του 24ώρου, επιταχύνοντας την πρωτεϊνική σύνθεση. Έρευνες έχουν δείξει ότι τα δι- και τρι-πεπτίδια αμινοξέων,αφομοιώνονται και χρησιμοποιούνται από τους μ..\nAMINO 1900-UNIVERSAL – 30,90€\nΠλήρης φόρμουλα αμινοξέων σε υγρή μορφή,υψηλής ποιότητας (made in the USA) για άμεση αφομοίωση. Ενισχύστε τον καθαρό μυϊκό σας ιστό, λαμβάνοντας μία δόση αμέσως μετά την προπόνησή σας. Για μέγιστα αποτελέσματα, μπορούν επίσης να ληφθούν λίγη ώρα πριν το πρωϊνό σας γεύμα, πριν την προπόνηση ή και πριν τον βραδινό σας ύπνο.\nΑυτό το προϊόν, μπορεί να καταναλωθεί, μόνο α�..\nAMINO 23 – PROSUPPS – 33,00 €\nΥψηλής ποιότητας αμινοξέα μορφή κάψουλας, από υδρολυμένη isolate πρωτείνη ορού γάλακτος. Η συσκευασία περιέχει 300 κάψουλες.\nΑυτό το προϊόν, μπορεί να καταναλωθεί, μόνο από υγιείς αθλητές ή ασκούμενους,ηλικίας άνω των 18 ετών. Πριν ξεκινήσετε την χρήση, απευθυνθείτε στο γιατρό ή τον γυμναστή σας. Αν βρίσκεστε σε περίοδο εγκυμοσύνης ή θηλασμού ή υποφέρετε από κάποια χρόνια ή περιοδ�..\nAMINO 6500 – TESTED – 22,00 €\nAMINO BLAST Warrior Unleash Hell φόρμουλα BCAA σε συνδιασμό με ηλεκτρολύτες και εργογόνα στοιχεία. Μυϊκή προστασία, ενυδάτωση, ενέργεια. Συσκευασία 270γρ. Αναμείξτε 1-2 δόσεις απ το προϊόν και καταναλώστε το πριν και κατά την διάρκεια της προπόνησή σας.\nAMINO BLAST – Warrior Unleash Hell – 29,50€\nAMINO CHARGER + HYDRATION – NUTREX (made in Usa) Νέας γενιάς φόρμουλα αμινοξέων BCAA και ηλεκτρολυτών για μυϊκή προστασία και ενυδάτωση του οργανισμού, κατά την διάρκεια της προπόνησης. Πάρτε μία δόση του προϊόντος κατά την διάρκεια ή και μετά το τέλος της προπόνησης.\nΑυτό το προϊόν, μπορεί να καταναλωθεί, μόνο από υγιείς αθλητές ή ασκούμενους,ηλικίας άνω των 18 ετών. Πριν ξεκινήσετε την χρήση, α�..\nAMINO CHARGER + HYDRATION – NUTREX- 31,50€\nAMINO FREAK 3000 – PHARMA FREAK – 35,00€\nΥγρής μορφής αμινοξέα,για άμεση απορρόφηση. Δοσολογία 3 κουταλιές της σούπας( 22,5 γραμ πρωτείνη, 0 γραμ υδατάνθρακες, 0 γραμ λιπαρά). Συσκευασία 1000ml.\nΑυτό το προϊόν, μπορεί να καταναλωθεί, μόνο από υγιείς αθλητές ή ασκούμενους,ηλικίας άνω των 18 ετών. Πριν ξεκινήσετε την χρήση, απευθυνθείτε στο γιατρό ή τον γυμναστή σας. Αν βρίσκεστε σε περίοδο εγκυμοσύνης ή θηλασμού ή υποφέρετε απ..\nAMINO LIQUID 50000 – VITALIFE – 27,50 €\nAMINO TABS XS – RONNIE COLEMAN πλήρη φόρμουλα αμινοξέων ,για γρήγορη αποκατάσταση και καθαρή μυϊκή μάζα. Χρησιμοποιείστε τα ανάμεσα στα γεύματα και αμέσως μετά την προπόνηση. Συσκευασία με 325 ταμπλέτες.\nΑυτό το προϊόν, μπορεί να καταναλωθεί, μόνο από υγιείς αθλητές ή ασκούμενους,ηλικίας άνω των 18 ετών. Πριν ξεκινήσετε την χρήση, απευθυνθείτε στο γιατρό ή τον γυμναστή σας. Αν βρίσκεστε σ�..\nAMINO TABS xs – RONNIE COLEMAN – 33,00€\nΤο Amino Tone, δεν είναι ένα απλό σκεύασμα bcaa. Είναι ένα πραγματικό βοήθημα στον χρόνο της σκληρής προπόνησης. Τα αμινοξέα, οι ηλεκτρολύτες,οι βιταμίνες και τα λοιπά εργογόνα στοιχεία που περιέχει, θα βοηθήσουν τόσο για καλύτερες επιδόσεις και διάρκεια, αλλά και στην προστασία του μυϊκού ιστού. Συσκευασία 330γρ.\nΑυτό το προϊόν, μπορεί να καταναλωθεί, μόνο από υγιείς αθλητές ή ασκούμ..\nAMINO TONE – RONNIE COLEMAN – 43,00€\nAMINO UP – IGNITE NUTRITION εξειδικευμένη φόρμουλα BCAA 8:1:1 ,μαζί με ΕΑΑ και πλήρες φάσμα ηλεκτρολυτών. Αύξηση της απόδοσης, ενέργεια, δύναμη, ενυδάτωση, μυϊκή προστασία, αποκατάσταση.\nAMINO UP – IGNITE NUTRITION – 29,90€\nΦόρμουλα αμινοξέων BCAA, σε μορφή σκόνης. Περιέχει πρόσθετα στοιχεία, όπως βιταμίνες D, B6, Αλανίνη,Αργινίνη και Ταυρίνη. Δεν περιέχει καφείνη. Κατάλληλη για πριν και κατά την διάρκεια της προπόνησης. Αυξάνει τις επιδόσεις, περιορίζει τον μυϊκό καταβολισμό και βοηθά στην μυϊκή ανάπτυξη. Συσκευασία 1 κιλού.\nΑυτό το προϊόν, μπορεί να καταναλωθεί, μόνο από υγιείς αθλητές ή ασκούμενου..\nAMINO X (1KG & 435GR) – BSN – 53,00€ & 31,50€\nAMINOMAX 8000 – GASPARI – 39,00€\nΦόρμουλα BCAA αμινοξέων 8:1:1 ,μαζί με ηλεκτρολύτες και εργογόνα στοιχεία. Προσφέρει πλήρη μυϊκή προστασία, ενέργεια και ενυδάτωση, σε όλη την διάρκεια της προπόνησης. Αναμείξτε με νερό και καταναλώστε το κατά την διάρκεια της προπόνησής σας.\nΑυτό το προϊόν, μπορεί να καταναλωθεί, μόνο από υγιείς αθλητές ή ασκούμενους,ηλικίας άνω των 18 ετών. Πριν ξεκινήσε..\nAMINOS – WARRIOR – 33,00€\nAMINOS Warrior Unleash Hell Μοναδικής σύνθεσης φόρμουλα BCAA σε αναλογία 8:1:1 (απ τις υψηλότερες στην αγορά),σε συνδιασμό με ηλεκτρολύτες και εργογόνα στοιχεία. Μυϊκή προστασία, ενυδάτωση, ενέργεια. Συσκευασία 360γρ. Αναμείξτε 1-2 δόσεις απ το προϊόν και καταναλώστε το κατά την διάρκεια της προπόνησή σας.\nΑυτό το προϊόν, μπορεί να καταναλωθεί, μόνο από υγιείς αθλητές ή ασκούμενους,ηλικίας άν..\nAMINOS- Warrior Unleash Hell – 33,50€\nΗ Αργινίνη είναι ένα αμινοξύ το οποίο έχει πολύ σημαντική λειτουργία στην διατήρηση της καλής καρδιακής λειτουργίας και του κυκλοφορικού.Επίσης είναι πρόδρομος για την σύνθεση του μονοξειδίου του αζώτου,με επακόλουθο την μεγαλύτερη και ταχύτερη κυκλοφορία του αίματος,με ότι θετικό σημαίνει αυτό σε ενέργεια, μεταφορά θρεπτικών στοιχείων,επούλωση τραυμάτων κτλ όπως και βελτίω..\nArginine AAKG 800mg – HYPERTROPHY NUTRITION – 16,50€\nL-CARNITINE 1000(caps) - VITOBEST - 20,00 €\nL-CARNITINE 3000 (liquid)- VITOBEST - 20,00 €\nLIQUID AMINO -STACKER 2 EUROPE- 31,90€


ΑΕΙ: Η εισαγωγή με «λευκή κόλλα» επισπεύδει τις αλλαγές | Η ΚΑΘΗΜΕΡΙΝΗ\n30 Αυγούστου, 2020 30.08.2020 • 15:14\nΠιο εντατικό διάλογο με τους εμπλεκόμενους φορείς προκειμένου να καθοριστεί ένα φίλτρο εισαγωγής στα πανεπιστήμια, πιθανότατα από τα ίδια τα ιδρύματα, με σκοπό να αποτρέπεται η εισαγωγή σε αυτά υποψηφίων με βαθμολογίες κάτω από τη βάση, υπόσχεται η υπουργός Παιδείας Νίκη Κεραμέως.\n«Bρισκόμαστε σε εκτενή διάλογο με όλους τους εμπλεκόμενους φορείς. Και ανάμεσα στις λύσεις που συζητάμε είναι να ορίζει η κάθε σχολή τη βάση εισαγωγής σε τουλάχιστον ένα μάθημα που θεωρεί εξαιρετικά βασικό: π.χ στο Μαθηματικό να είναι τα μαθηματικά, στις Οικονομικές σχολές η η Οικονομία, στις Σχολές πληροφορικής η πληροφορική. Ανάμεσα σε διάφορες λύσεις που συζητάμε», ανέφερε συγκεκριμένα η υπουργός, μιλώντας στον ΣΚΑΙ.\nΠρόσθεσε ότι «ο διάλογος αυτός τώρα θα εντατικοποιηθεί. Θέλουμε πάντως και η λύση να είναι στην κατεύθυνση της μεγαλύτερης αυτονομίας των Πανεπιστημίων, όπως γίνεται σε τόσες χώρες στον κόσμο».\nΗ υπουργός προανήγγειλε επίσης αναδιάταξη των σχολών και των τμημάτων, λέγοντας ότι «πρέπει ο χάρτης να διαμορφώνεται στη βάση ακαδημαϊκών κριτηρίων, στη βάση πραγματικών αναγκών της χώρας».\n«Μέρος της λύσης», είπε ακόμη «είναι και οι άλλες επιλογές που προσφέρονται στους νέους μας –δρόμοι επαγγελματικής εκπαίδευσης και κατάρτισης και εκεί βρίσκεται προ διαβούλευσης ένα νομοσχέδιο που αναβαθμίζει την επαγγελματική εκπαίδευση και κατάρτιση. Θέλουμε λύσεις με διεξόδους για τους νέους. Όχι να τους ανοίγουμε τον δρόμο στην ανεργία».\nΣχολιάζοντας την εισαγωγή υποψηφίων των Πανελλαδικών σε ΑΕΙ με πολύ χαμηλές βαθμολογίες ανέφερε:«Πρόκειται για χρόνια παθογένεια της χώρας μας που δεν βρίσκει εύκολα λύση. Χρόνια παθογένεια που επιδεινώθηκε από την προηγούμενη Κυβέρνηση με τη δημιουργία νέων τμημάτων στην Επικράτεια χωρίς ακαδημαϊκά κριτήρια, χωρίς μελέτη σκοπιμότητας και βιωσιμότητας.\nΘυμίζω ότι η κυβέρνησή μας ανέστειλε τη δημιουργία των νέων τμημάτων που δεν είχαν ιδρυθεί».\nΤις σχεδιαζόμενες αλλαγές είχε φέρει στο φως με αποκλειστικό δημοσίευμα η «Κ», ήδη από τον περασμένο Απρίλιο.\nΣύμφωνα με το δημοσίευμα, το υπουργείο Παιδείας μελετά συστήματα στα οποία δεν θα υπάρχει μία οριζόντια βάση για όλες τις σχολές, αλλά φίλτρα εισαγωγής διαφορετικά ανάλογα με το τμήμα.\nΩστόσο, μελετάται και η μη θεσμοθέτηση ενός καθολικού «κόφτη» των υποψηφίων, που θα τους διαχωρίζει σε πάνω και κάτω από τη βάση. Και αυτό διότι θεωρείται ότι «υπάρχουν πολύ καλά τμήματα τεχνολογικού προσανατολισμού (δηλαδή παλιά ΤΕΙ) με βάση χαμηλότερη του 10, αλλά οι απόφοιτοί τους έχουν πολύ καλές επαγγελματικές προοπτικές», όπως ανέφερε στην «Κ» υψηλόβαθμο στέλεχος του υπουργείου.


Γερμανία: Στήθος με στήθος η διαφορά μεταξύ CDU και AfD στη Σαξονία - Άνχαλτ | Liberal.gr\nΠαρασκευή 4 Ιουνίου 2021, 18:34\nΓερμανία: Στήθος με στήθος η διαφορά μεταξύ CDU και AfD στη Σαξονία - Άνχαλτ\nΟι Πράσινοι, αντιθέτως, χάνουν τρεις μονάδες και λαμβάνουν 8%, το κόμμα της Αριστεράς (Die Linke) χάνει μια μονάδα και το ποσοστό του ανέρχεται τώρα στο 12%. Επίσης, οι Φιλελεύθεροι (FDP) μειώνουν το ποσοστό τους κατά μία μονάδα και είναι τώρα 7%. Το Σοσιαλδημοκρατικό κόμμα (SPD) παραμένει στο 10%.\nΤο ποσοστό των υπολοίπων κομμάτων ανέρχεται συνολικά στο 10%. Το ποσοστό του μεγαλύτερου εξ αυτών, των «Ελεύθερων ψηφοφόρων», ανέρχεται στο 3% σύμφωνα με την εν λόγω δημοσκόπηση.\nΟ σημερινός συνασπισμός των κομμάτων CDU, SPD και Πρασίνων θα πλησίαζε με τα ποσοστά αυτά το όριο της κοινοβουλευτικής πλειοψηφίας με 45%.\nΑυτός ο συνασπισμός, ο λεγόμενος της “Κένυας”, λόγω των χρωμάτων των κομμάτων αυτών, αν συμπεριλάβει μετά τις εκλογές και το FDP, αν γίνει δηλαδή ένας “συνασπισμός Ζιμπάμπουε”, επίσης λόγω των χρωμάτων, θα έχει συνολικά 52% στο τοπικό κοινοβούλιο και επομένως όχι μόνο μια σαφή κοινοβουλευτική πλειοψηφία, αλλά και την υποστήριξη της πλειοψηφίας του εκλογικού σώματος.\nΟ επικεφαλής του INSA, Χέρμαν Μπίνκερτ, δήλωσε σχετικά : «Παραμένει ένας προεκλογικός αγώνας στήθος με στήθος μεταξύ του CDU και του AfD. Σύμφωνα με τα δεδομένα, το CDU κερδίζει σε βάρος του ενός κυβερνητικού του εταίρου στον σημερινό συνασπισμό, των Πρασίνων.\nΤο FDP λογικά θα πρέπει αυτή τη φορά να εκπροσωπείται στο τοπικό κοινοβούλιο, και το μικρότερο κόμμα «Ελεύθεροι ψηφοφόροι», θα έχει μια αξιοπρόσεκτη επιτυχία».


Pieriasport-news.gr: Τρένο η Ρόδος του Νίκου Τζήμα! Στην κορυφή η ομάδα του Κατερινιώτη τερματοφύλακα\nΣε ρυθμούς… προπόνησης η Ρόδος πέρασε και από την Τρίπολη! Οι «πράσινοι» ήταν συγκεντρωμένοι, ουσιαστικοί και επιβλητικοί και κέρδισαν άνετα με 4-1 την τοπική και ουραγό Α.Ε.Κ., στο πλαίσιο της 5ης αγωνιστικής για τον 6ο όμιλο της Γ’ Εθνικής. Η τεράστια διαφορά δυναμικότητας έγινε ορατή με το καλημέρα για τα «ελάφια» τα οποία δεν δυσκολεύτηκαν να φύγουν με το «τρίποντο» και να συνεχίσουν στις νίκες.\nΟυσιαστικά, η ομάδα του Νίκου Κουρμπανά «καθάρισε» το παιχνίδι από νωρίς και παραμένει χωρίς παρέα στην κορυφή του βαθμολογικού πίνακα. Στο 12ο λεπτό χάθηκε η πρώτη καλή ευκαιρία για τα «ελάφια», με τον Γεωργακόπουλο να αποκρούει το σουτ του Νικολόπουλου.\nΣτο 17’ η Ρόδος άνοιξε το σκορ με τον Γιόνδη μετά από σέντρα του Μπίσα, ενώ ο τελευταίος σημάδεψε το δοκάρι των γηπεδούχων στο 21ο λεπτό. Στο 33’ έγινε το 0-2 για τη Ρόδο με ατομική προσπάθεια του Μπουντόπουλου και ψύχραιμο πλασέ.


Η τέλεια ενυδάτωση μετά το καλοκαίρι! Διαβάστε πώς θα την πετύχετε\nΦ Φυσική Ομορφιά\nΈνας φυσικός και πολύ αποτελεσματικός τρόπος για να ενυδατώσουμε το δέρμα μας χωρίς να το επιβαρύνουμε με χημικές ουσίες είναι τα φυτικά έλαια. Τα έλαια των αρωματικών φυτών είναι γνωστά από την αρχαιότητα στη θεραπευτική, στην υγιεινή και με την καύση τους για τον εξαγνισμό της αρνητικής ενέργειας στο χώρο. Δύο βασικά είδη ελαίων υπάρχουν: τα φυτικά έλαια και τα αιθέρια έλαια.\nΤα φυτικά έλαια χρησιμοποιούνται ως βάσεις για τα αιθέρια έλαια ή και μόνα τους για εσωτερική ή εξωτερική χρήση, αναλόγως των ιδιοτήτων τους. Είναι κατάλληλα για την περιποίηση του δέρματος, επειδή προσφέρουν ελαστικότητα και θρεπτικά συστατικά, όπως βιταμίνες Ε, Α. Β, D κι έτσι δρουν αποτελεσματικά κατά του ξηρού και θαμπού δέρματος.\n■ Ένα από τα πιο σημαντικά έλαια για την ελαστικότητα και θρέψη του δέρματος είναι το νυχτολούλουδο το οποίο, χρησιμοποιείται πιο συχνά σαν διατροφικό συμπλήρωμα, είναι όμως εξίσου ευεργετικό και στην φροντίδα του δέρματος. Μειώνει αισθητά τη διαδερμική απώλεια νερού και αυξάνει την κυκλοφορία του αίματος μέσα στα επιφανειακά τριχοειδή αγγεία.\nΆλλα επίσης ευεργετικά λάδια είναι τα παρακάτω:\n■ Tο λάδι αβοκάντο είναι πλουσιότατο σε όλες τις παραπάνω βιταμίνες, απορροφάται εύκολα από το δέρμα και είναι ευεργετικό κατά των λεκέδων που προκαλεί το γήρας.\n■ Το λάδι αγριοτριανταφυλλιάς είναι εξαιρετικό για τη φροντίδα του ξηρού δέρματος, δρα κατά των ρυτίδων, της ακμής και επιταχύνει την επούλωση των ουλών από χειρουργείο. ■Το αμυγδαλέλαιο χρησιμοποιείται από την αρχαιότητα μέχρι σήμερα για την παρασκευή καλλυντικών και φαρμακευτικών σκευασμάτων. Χρησιμοποιείται για μασάζ, μάσκες προσώπου και για τον καθαρισμό του προσώπου έπειτα από έντονο μακιγιάζ.\n■ Το δαφνέλαιο βγαίνει από τα δαφνοκούκουτσα και χρησιμοποιείται κυρίως σε λάδια και μάσκες μαλλιών, για τόνωση.\n■ Το καροτέλαιο είναι πλούσιο σε προβιταμίνη Α και μεταλλικά άλατα. Έχει επουλωτικές, αναλγητικές και αντιαιμορραγικές ιδιότητες.\n■ Το λάδι jojoba χρησιμοποιείται εκτεταμένα τόσο για μασάζ όσο και για προσθήκη σε διάφορα καλλυντικά. Μαλακώνει το δέρμα και τα μαλλιά και χρησιμοποιείται για τη φροντίδα πληγών και δερματικών παθήσεων.\nΤρόπος χρήσης: Τα φυτικά λάδια τα χρησιμοποιούμε σκέτα ή αναμεμειγμένα μεταξύ τους - ανάλογα με τον τύπο του δέρματος μας. Τα εφαρμόζουμε με κυκλικές απαλές κινήσεις στο λαιμό και στο πρόσωπο ή κάνουμε με αυτά μασάζ σε όλο το σώμα. Μπορούμε επίσης να τα προσθέσουμε στο νερό του μπάνιου ή στα άλατα του μπάνιου μας.\nΜάσκα ομορφιάς για λάμψη με…ντομάτα!\nΗ ντομάτα περιέχει πολλά θρεπτικά συστατικά και αντιοξειδωτικά τα οποία ωφελούν τον οργανισμό μας. Δεν είναι όμως μόνο ο οργανισμός, ο οποίος επωφελείται από τις...\nΟι βιταμίνες Α, Β, C, D και Ε είναι οι βιταμίνες της ομορφιάς;\nΕίναι αλήθεια ότι οι βιταμίνες Α, Β, C, D, και Ε είναι ευρύτερα γνωστές σαν «οι βιταμίνες της ομορφιάς». Πως προήλθε αυτό; Όταν ένας οργανισμός είναι πλήρης από αυτές...\nΔιώξτε την πιτυρίδα!\nΠρόκειται για τις λευκές, ξηρές νιφάδες που εμφανίζονται στο τριχωτό του κεφαλιού και που συχνά συνοδεύονται από κνησμό. Η πιτυρίδα είναι ουσιαστικά η αποβολή των...\nΑρωματικά έλαια ομορφιάς και ευεξίας από εσπεριδοειδή!\nΕνυδατώστε το δέρμα σας με το τρυφερό χάδι των αρωματικών ελαίων. Δροσερά και αισθησιακά στην αφή είναι ιδανικά για ένα υπέροχο αναζωογονητικό μασάζ σε όλο το...\nΤο στήθος «πέφτει» μετά τον θηλασμό;\nΤο στήθος «πέφτει» μετά τον θηλασμό; Πολύ συχνά οι μέλλουσες μητέρες αποφασίζουν να μην θηλάσουν το μωράκι που θα έρθει γιατί πιστεύουν ότι με τον...\nΓια ιδιαίτερο άρωμα στο κέικ σας\nΩριμάστε γρήγορα τις πράσινες ντομάτες σας! Κόλπο


Ημερομηνία: 23-06-2008 | Κατηγορία: Άρθρα - Ομιλίες Εκτύπωση | Αποστολή | Μοιράσου\nΆρθρο στην εφημερίδα "ΕΛΕΥΘΕΡΟΤΥΠΙΑ", 23/06/2008\nμη μου διαβάσεις\nΜηνάς Παπάζογλου, Πιρόγα\nΠΡΩΤΟΝ αντλούμενο από την κατάσταση στην Ανώτατη Παιδεία. Ολοι λένε ότι όλοι φταίνε αλλά ουδείς παραιτείται. Συμψηφίζουν τα προβλήματα επιβίωσης των παιδιών στην Αφρική με τα σύνδρομα επιβεβαίωσης των κουκουλοφόρων. Συσχετίζουν ομηρία συγκλητικών στο πανεπιστήμιο με επιδρομές των ΜΑΤ κατά διαδηλωτών. «Υπηρέτες» σε αφεντικά και «υπηρέτες» σε σκοπιμότητες ή σε ιδεολογήματα κινούνται με τον ίδιο τρόπο. Πανεπιστημιακή δημοκρατία είναι το δίκαιο του συνδικαλιστή φοιτητή, του άφαντου καθηγητή και του -κατά ΑΕΙ- κομματάρχη.\nΑΚΑΔΗΜΑΪΚΗ υποκρισία στο όνομα της ακαδημαϊκής ελευθερίας. Τα σοκ-άκια της συνενοχής δεν σοκάρονται με νόμους.\nΤΟ ΔΕΥΤΕΡΟ παράδειγμα προκύπτει -δυστυχώς- από τη λειτουργία της Αριστεράς άλλοτε ως οιονεί ντετέκτιβ και άλλοτε ως παρθένου κόρης. Επιχειρήματα που αντλούνται από τους φακέλους των πρώην πολιτικών στελεχών ή των ταξικών αντιπάλων δεν τιμούν τον χώρο που τόσα έχει υποστεί από παρ-ακολουθήσεις. Αφελείς προφάσεις ότι δεν ξέρουν, δεν είδαν τίποτα, δεν κατάλαβαν γιατί αυτονομήθηκαν «παραφυάδες» από το κοινωνικό κίνημα και μεταλλάχθηκαν σε αντικοινωνικά/εγκληματικά μορφώματα δεν πείθουν ούτε καν τους εμπνευστές τους.\n«ΚΑΠΕΛΑ» στις τιμές των προϊόντων και «καπέλα» στην πολιτική πραγματικότητα έχουν την ίδια κατάληξη. Κάποια στιγμή οι «πελάτες» στρέφονται εναντίον τους. Η βία λειτουργεί σωρευτικά και όχι συμψηφιστικά.\nΤΟ ΤΡΙΤΟ παράδειγμα αναδεικνύεται από τα πάσης φύσεως διεκδικούμενα ή κατοχυρωμένα ατομικά δικαιώματα.\nΕΧΕΙ κανείς την εντύπωση ότι έχουμε άπαντες πέσει στην παγίδα τού να μαχόμαστε μέχρις εσχάτων και έναντι όλων για την προστασία των προσωπικών μας δεδομένων αγνοώντας τον κίνδυνο της διάρρηξης του κοινωνικού ιστού και της ακύρωσης του κοινωνικού συμβολαίου (αφού ο καθένας τη δική του «πάρτη» θωρακίζει και όχι «την πλάτη της ολότητας»).\nΘΑ 'ΧΟΥΜΕ όλα τα δικαιώματα και θα ζούμε μοναχικά σ' έναν κόσμο ανασφάλειας και γενικευμένης αδιαφορίας και καχυποψίας (καθώς κανείς δεν θα θυσιάζει τα δικαιώματά του για να σώσει τον πλαϊνό του).\n«ΑΤΟΜΙΚΙΣΜΟΣ» στον πλούτο κι «ατομικισμός» στην ιδιωτικότητα δεν διαφέρουν ως προς την τελική αβοηθησία.\nΟ ΧΑΤΖΗΠΕΤΡΗΣ, που δεν ευθύνεται για τίποτα, και ο Χατζηαβάτης που υποκλίνεται σε όλους, συνυπάρχουν στους νεοέλληνες; Ιδού ο καθρέφτης, ιδού και η αλήθεια.


LIFE - Πόνος και κάμψη στο πέος - Άμεσα στον ανδρολόγο λένε οι ειδικοί.\nΠόνος και κάμψη στο πέος - Άμεσα στον ανδρολόγο λένε οι ειδικοί.\nΟ πόνος κατά τη διάρκεια του σεξ και η ξαφνική κάμψη του πέους είναι σύμφωνα με τους ανδρολόγους δυο από τα βασικά συμπτώματα της νόσου Peyronie, η οποία πλήττει το 10% των ανδρών παγκοσμίως! Η μη άμεση αντιμετώπιση της δημιουργεί σοβαρό πρόβλημα στη σεξουαλική επαφή αλλά μπορεί να οδηγήσει σε μόνιμη στυτική δυσλειτουργία!« Πρόκειται για μια σκληρή πλάκα που δημιουργείται κάτω από το δέρμα του πέους και την ψηλαφούν οι άνδρες συνήθως ξαφνικά», τονίζει ο διαπρεπής χειρουργός ουρολόγος-ανδρολόγος κ Θάνος Παλλαντζάς και προσθέτει.\nΒΑΣΙΚΑ ΣΥΜΠΤΩΜΑΤΑ ΤΗΣ ΝΟΣΟΥ PEYRONIE.\n• Σημαντική κάμψη του πέους είτε προς τα πάνω, είτε προς τα κάτω , είτε πλαγίως, ανάλογα με το που έχουν σχηματισθεί οι πλάκες\n• Το σχηματισμό πλακών από ινώδη ιστό, οι οποίες ψηλαφιούνται κάτω από το δέρμα του πέους\n• Mείωση του πεϊκού μήκους\n• Απλή συρραφή στην αντίθετη πλευρά της πλάκας και της στροφής (Nesbitt),\n• Χαλαρωτικές τομές της πλάκας,\n• Μοντελοποίηση με ενδοπεικό ένθεμα, το οποίο επιλέγεται από τον εξειδικευμένο χειρουργό βάση του ιστορικού , του μεγέθους του πέους , της βαρύτητας της νόσου και την ύπαρξη ή όχι συνυπάρχουσας στυτικής διαταραχής.\nΠαράλληλα όπως έχει ήδη αναφερθεί είναι πολύ πιθανό να υπάρχει και γενετικός αιτιολογικός παράγοντας για την εμφάνιση της νόσου. Ένας σημαντικός αριθμός ανδρών άλλωστε που είχαν την εμπειρία ενός τραυματισμού στο πέος, δεν εμφάνισαν ποτέ νόσο Peyronie. Ταυτόχρονα πολλοί ασθενείς εμφάνισαν τη νόσο ενώ δεν είχαν ποτέ τραυματιστεί.\nΓια το λόγο αυτό υπάρχουν ειδικοί που πιστεύουν πως η νόσος Peyronie μπορεί να σχετίζεται με κάποια διαταραχή του ανοσοποιητικού συστήματος.Το πέος περιέχει δύο σπογγώδεις σωλήνες, έναν στην κάθε πλευρά, οι οποίοι ονομάζονται σηραγγώδη σώματα. Οι σωλήνες αυτοί είναι γεμάτοι από τριχοειδή αγγεία, μικρά αιμοφόρα αγγεία δηλαδή που γεμίζουν με αίμα κατά τη σεξουαλική διέγερση με αποτέλεσμα τη στύση. Τα σηραγγώδη σώματα είναι τυλιγμένα με έναν ελαστικό ιστό που ονομάζεται λευκός χιτώνας, ο οποίος τεντώνεται όταν το πέος έρχεται σε στύση.\nΥπέρταση: Ποιες παθήσεις ...\nΗ αρτηριακή υπέρταση είναι ένα από τα συχνότερα ...\nΗ Αγγελική Καραβά Γενική ...\nΟ Όμιλος έχει ήδη επενδύσει 6 εκατ. ευρώ στην ...\nΠεριοδοντίτιδα: Πώς συνδέεται με την πανδημία ...


Η Τουρκία γυρνάει την πλάτη στη Δύση - kalymniansvoice.com\nΔευτέρα, 27 Σεπ 2010 - 00:20:22\nΗ Τουρκία γυρνάει την πλάτη στη Δύση\nΗ ένταξη της Τουρκίας στην Ευρωπαϊκή Ένωση δεν αντιμετωπίζεται «θετικά» από την πλειοψηφία των Τούρκων, σύμφωνα με έρευνα που πραγματοποίησε το αμερικανικό ινστιτούτο German Marshall Fund και καταγράφει τις τάσεις της τουρκικής κοινής γνώμης έναντι της Ε.Ε. και των Η.Π.Α.\nΤα αποτελέσματα της έρευνας δημοσιεύει το περιοδικό «L’ Express». Το δημοσίευμα, υπό τον τίτλο «Οι Τούρκοι ακολουθούν μοναχική πορεία», επισημαίνει ότι το ερώτημα «κατά πόσο η Δύση βρίσκεται στα πρόθυρα να χάσει την Τουρκία», είναι αυτό που απασχολεί τους τελευταίους μήνες διπλωματικούς κύκλους σε Βρυξέλλες, Λονδίνο, Παρίσι και Ουάσιγκτον.\nΗ δημοσκόπηση, όπως τονίζει το ρεπορτάζ, αποκαλύπτει μια σαφή υποβάθμιση της στάσης έναντι της Ε.Ε. και των Η.Π.Α., που επικρατεί στην τουρκική κοινή γνώμη.\nΜόλις ένα ποσοστό της τάξης του 30% των ερωτηθέντων θεωρεί ότι το ΝΑΤΟ συνιστά έναν ουσιαστικό παράγοντα για την αμυντική πολιτική της Τουρκίας, ενώ η ένταξη στην Ε.Ε. δεν αντιμετωπίζεται «θετικά» παρά μόνο από ένα 38% (σε σχέση με το περσινό 48% και το 73% το 2004).\nΕπίσης, για πρώτη φορά, ένα μεγαλύτερο ποσοστό ερωτηθέντων εκτιμά ότι η χώρα τους θα έπρεπε μάλλον να συνάψει στενότερους δεσμούς με κράτη της Μέσης Ανατολής, παρά με την Ε.Ε.\n«Τα αποτελέσματα της εν λόγω έρευνας είναι ενδεικτικά της στροφής της Τουρκίας προς κράτη όπως η Συρία, το Ιράν και το Ιράκ και εξηγούνται στη βάση της στάσης που κράτησαν οι Η.Π.Α. στο περιστατικό της πρόσφατης διένεξης μεταξύ Τουρκίας-Ισραήλ, καθώς και της στάσης Σαρκοζί, σε ό,τι αφορά στο «πάγωμα» των ευρωπαϊκών διαπραγματεύσεων», καταλήγει το ρεπορτάζ.


ESOTERICA.gr - "ΜΠΑΚΤΙ ή ΑΦΟΣΙΩΣΗ" - Ομιλία του Swami Vivekananda - -= Ανατολική Φιλοσοφία =-\nΜΠΑΚΤΙ ή ΑΦΟΣΙΩΣΗ\nΜΟΡΦΕΣ ΚΑΙ ΣΥΜΒΟΛΑ: ΠΡΟΣΕΓΓΙΖΟΝΤΑΣ ΤΟ ΑΦΗΡΗΜΕΝΟ ΜΕΣΩ ΤΟΥ ΣΥΓΚΕΚΡΙΜΕΝΟΥ.\nΗ ιδέα ενός προσωπικού Θεού έχει επικρατήσει σχεδόν σε κάθε θρησκεία, εκτός από πολύ λίγες. Με την εξαίρεση του Βουδισμού και του Ζαϊνισμού, σχεδόν όλες οι άλλες θρησκείες στον κόσμο έχουν την ιδέα ενός προσωπικού Θεού. Και μ' αυτό έρχεται η ιδέα της Αφοσίωσης ή της Λατρείας. Οι Βουδιστές και οι Ζαϊνιστές, αν και δεν έχουν προσωπικό Θεό, λατρεύουν τους ιδρυτές τους, ακριβώς με τον ίδιο τρόπο που οι άλλοι λατρεύουν ένα προσωπικό Θεό. Αυτή η ιδέα της αφοσίωσης, της λατρείας σε ανώτερα όντα, που μπορούν να αντανακλούν προς τον άνθρωπο την Αγάπη, είναι παγκόσμια.\nΣτις διάφορες θρησκείες αυτή η Αγάπη και η Αφοσίωση είναι εκδηλωμένη σε διάφορους βαθμούς σε διαφορετικές καταστάσεις. Το χαμηλότερο επίπεδο είναι αυτό της τελετουργίας, όπου οι αφηρημένες ιδέες είναι σχεδόν αδύνατες, αλλά κατεβαίνουν στο κατώτατο επίπεδο και γίνονται συγκεκριμένες.\nΈρχονται οι μορφές και μαζί μ' αυτές έρχονται και τα σύμβολα. Μέσα στην ιστορία του κόσμου βρίσκουμε ότι ο άνθρωπος προσπαθεί να αδράξει το αφηρημένο μέσω των σκεπτομορφών ή των συμβόλων. Όλες οι εξωτερικές εκδηλώσεις της θρησκείας, τα καμπανάκια, η μουσική, οι τελετές, τα βιβλία και οι εικόνες, έρχονται γι' αυτό το λόγο. Κάθε τι που προσεγγίζει τις αισθήσεις, κάθε τι που βοηθάει τον άνθρωπο να σχηματίσει μια συγκεκριμένη εικόνα του αφηρημένου, λαμβάνεται υπόψη και λατρεύεται.\nΟ ΣΥΜΒΟΛΙΣΜΟΣ ΕΙΝΑΙ ΑΠΑΡΑΙΤΗΤΟΣ ΓΙ' ΑΥΤΟΝ ΠΟΥ ΞΕΚΙΝΑΕΙ\nΑπό καιρό σε καιρό υπήρξαν αναμορφωτές σε κάθε θρησκεία, που στάθηκαν ενάντια σε σύμβολα και σε τελετές, αλλά η αντίδρασή τους ήταν μάταιη. Γιατί όσο ο άνθρωπος θα παραμένει έτσι όπως είναι, η μεγαλύτερη πλειονότητα, θα θέλει πάντοτε κάτι συγκεκριμένο να πιάσει, κάτι γύρω από το οποίο να μπορεί να τοποθετήσει τις ιδέες του, κάτι που θα είναι το κέντρο όλων των σκεπτομορφών στο νου του.\nΟι μεγάλες προσπάθειες των Μωαμεθανών και των Προτεσταντών έχουν κατευθυνθεί στο να απομακρύνουν όλες τις τελετές, αλλά ακόμα κι εκεί πέρα βρίσκουμε ότι οι τελετές έχουν περάσει απαρατήρητες μέσα στις θρησκείες τους. Δεν μπορούν να κρατηθούν έξω. Μετά από μακριά διαμάχη, οι μάζες απλά άλλαξαν το ένα σύμβολο με το άλλο.\nΟι Μωαμεθανοί, που θεωρούν ότι κάθε τελετή, κάθε μορφή, κάθε εικόνα, που χρησιμοποιείται από μη Μωαμεθανούς, είναι αμαρτωλή, δεν το σκέφτονται αυτό όταν φτάνουν στον Ιερό τους τόπο, στην Κάαμπα. Κάθε πιστός Μωαμεθανός, όπου κι αν προσεύχεται, πρέπει να φαντάζεται ότι στέκεται μπροστά στην Κάαμπα. Όταν κάνει ένα προσκύνημα εκεί, πρέπει να φιλήσει τη μαύρη πέτρα, στον τοίχο του ιερού βωμού. Όλα τα φιλιά αυτά εντυπώνονται πάνω στη πέτρα, από εκατομμύρια εκατομμυρίων προσκυνήματα, και θα σταθούν ως μάρτυρες, προς όφελος του πιστού, την ημέρα της κρίσης.\nΜετά είναι το πηγάδι του Ζιν Ζιμ. Οι Μωαμεθανοί πιστεύουν ότι σ' οποιονδήποτε πάρει λίγο νερό απ' αυτό το πηγάδι θα του συγχωρεθούν όλες οι αμαρτίες του. Κι αυτός, μετά την ημέρα της ανάστασης, θα έχει ένα νέο σώμα και θα ζει για πάντα.\nΣ΄ άλλους βρίσκουμε τον συμβολισμό να ενσαρκώνεται μέσα στις μορφές των κτιρίων. Οι Προτεστάντες πιστεύουν ότι οι εκκλησίες είναι πιο ιερές από άλλα μέρη. Η εκκλησία στέκεται σαν ένα σύμβολο. Υπάρχει ακόμη η Βίβλος, το βιβλίο. Η ιδέα ενός βιβλίου γι' αυτούς είναι πολύ ιερότερη από οποιοδήποτε άλλο σύμβολο.\nΕίναι ανώφελο να κηρύττει κανείς ενάντια στη χρήση των συμβόλων. Και γιατί να κηρύττεις ενάντια σ' αυτά; Δεν υπάρχει λόγος να μη χρησιμοποιεί σύμβολα ο άνθρωπος. Τα σύμβολα υπάρχουν ώστε να φανερώνουν τις ιδέες που υπάρχουν πίσω τους. Το σύμπαν το ίδιο είναι ένα σύμβολο, μέσω του οποίου προσπαθούμε να καταλάβουμε αυτά που συμβολίζει, αυτά που είναι πέρα και πίσω απ' αυτό.\nΟ σκοπός είναι το πνεύμα και όχι η ύλη. Οι μορφές, οι εικόνες, τα κεριά, τα καμπανάκια, τα βιβλία, οι εκκλησίες, τα ιερά, κι όλα τα ιερά σύμβολα είναι πολύ καλά και πολύ χρήσιμα στο αναπτυσσόμενο φυτό της πνευματικότητας, αλλά μέχρι εκεί και τίποτα παραπάνω. Στις περισσότερες περιπτώσεις βλέπουμε ότι αυτό το "φυτό" της πνευματικότητας δεν αναπτύσσεται. Είναι πολύ καλό να γεννηθείς μέσα στην εκκλησία, αλλά είναι πολύ κακό να πεθάνεις μέσα στην εκκλησία. Είναι πολύ καλό να γεννηθείς μέσα σε περιορισμένες μορφές, που βοηθάνε το μικρό φυτό της πνευματικότητας, αλλά αν ένας άνθρωπος πεθάνει μέσα στα στενά όρια αυτών των μορφών, αυτό δείχνει ότι δεν έχει αναπτυχθεί, ότι δεν υπάρχει ανάπτυξη της ψυχής.\nΣυνεπώς, αν κάποιος πει ότι τα σύμβολα, οι τελετές, οι μορφές, πρέπει να διατηρηθούν για πάντα, αυτός κάνει λάθος. Αλλά αν πει ότι τα σύμβολα, οι τελετές και οι μορφές βοηθούν στην ανάπτυξη της ψυχής, στην κατώτερη και μη αναπτυγμένη κατάσταση, τότε έχει δίκιο. Αλλά δεν πρέπει να μπερδέψετε αυτή την ανάπτυξη της ψυχής, θεωρώντας την διανοητική.\nΚάποιος μπορεί να είναι ένας διανοητικός γίγαντας, αλλά πνευματικά μπορεί να είναι ένα μωρό. Αυτό μπορείτε να το επιβεβαιώσετε μέσα σ' ένα λεπτό. Αυτό που έχετε διδαχτεί είναι να πιστεύετε σε μια παντοδύναμη Θεότητα. Προσπαθήστε να το σκεφτείτε. Πόσο λίγοι από σας μπορεί να έχετε έστω μια ιδέα του τι σημαίνει αυτή η παντοδυναμία; Αν προσπαθήσετε σκληρά, μπορεί να δείτε την ιδέα του ωκεανού ή του ουρανού ή μια μεγάλη επιφάνεια από την πράσινη γη ή μια έρημο. Όλα αυτά είναι υλικές εικόνες. Και όσο δεν μπορείτε να συλλάβετε το αφηρημένο ως αφηρημένο, το ιδεώδες ως ιδεώδες, πρέπει να καταφύγετε σ' αυτές τις μορφές, αυτές τις υλικές εικόνες. Δεν έχει μεγάλη διαφορά αν αυτές οι εικόνες είναι μέσα ή έξω από το νου.\nΌλοι έχουμε γεννηθεί ειδωλολάτρες, και η ειδωλολατρία είναι καλή, γιατί είναι στη φύση του ανθρώπου. Ποιος μπορεί να πάει πέρα από αυτήν; Μόνο ο τέλειος άνθρωπος, ο θεϊκός άνθρωπος. Όλοι οι υπόλοιποι είμαστε ειδωλολάτρες. Όσο βλέπουμε το σύμπαν πέρα από μας, με τις μορφές του και τα σχήματα του, όλοι είμαστε ειδωλολάτρες. Το σύμπαν είναι ένα τεράστιο σύμβολο, το οποίο λατρεύουμε. Αυτός που λέει ότι είναι το σώμα του, είναι γεννημένος ειδωλολάτρης. Εμείς είμαστε πνεύμα και το πνεύμα δεν έχει μορφή ή σχήμα. Το πνεύμα είναι άπειρο και δεν είναι ύλη. Συνεπώς, όποιος δεν μπορεί να συλλάβει το αφηρημένο, αυτός που δεν μπορεί να σκεφτεί τον εαυτό του όπως είναι, πέρα από την ύλη, ως σώμα, αυτός είναι ειδωλολάτρης.\nΗ ΛΑΤΡΕΙΑ ΣΤΟ ΘΕΟ ΜΕΣΩ ΤΩΝ ΜΟΡΦΩΝ ΚΑΙ ΤΩΝ ΣΥΜΒΟΛΩΝ - ΟΝΟΜΑΤΑ - ΘΕΑΝΘΡΩΠΟΙ\nΣτην καρδιά όλων αυτών των ιδεών, στέκεται μια εξέχουσα ιδέα, πάνω απ' όλη την λατρεία του ονόματος. Όσοι από σας έχουν μελετήσει τις παλιές μορφές του Χριστιανισμού, όσοι έχουν μελετήσει τις άλλες θρησκείες του κόσμου, ίσως έχουν εντοπίσει ότι υπάρχει μια ιδέα μέσα σ' όλες αυτές, η λατρεία του ονόματος. Ένα όνομα λέγεται ότι είναι ιερό. Στη βίβλο διαβάζουμε ότι το άγιο όνομα του Θεού θεωρούνταν ασύγκριτα ιερό, ιερό πέρα από κάθε τι άλλο, το ιερότερο όλων των ονομάτων, και θεωρούνταν ότι αυτό ήταν η μεγαλύτερη λέξη για το Θεό.\nΑυτό είναι αρκετά αληθινό. Τι είναι αυτό το σύμπαν, εκτός από όνομα και μορφή; Μπορείτε να φανταστείτε ή να σκεφτείτε κάτι χωρίς λέξεις; Η λέξη και η σκέψη είναι αδιαχώριστα. Προσπαθήστε, να δείτε αν κάποιος από σας μπορεί να τα διαχωρίσει. Όποτε σκέφτεστε, το κάνετε μέσω λέξεων και μορφών. Το ένα φέρνει το άλλο, η σκέψη φέρνει τη λέξη και η λέξη φέρνει τη σκέψη. Έτσι ολόκληρο το σύμπαν είναι όπως ήταν το εξωτερικό σύμβολο του Θεού και πίσω από αυτό στέκεται το μεγάλο του Όνομα.\nΚάθε συγκεκριμένο σώμα είναι μια μορφή, και πίσω από αυτό το συγκεκριμένο σώμα υπάρχει το όνομα του. Όταν σκέφτεστε ένα φίλο σας, σας έρχεται η ιδέα ενός σώματος, κι όταν σκέφτεστε το σώμα του φίλου σας, έρχεται στο νου σας η ιδέα του ονόματος του. Έτσι είναι ο άνθρωπος, έτσι είναι η νοητική του φύση. Δεν μπορεί να έρθει η ιδέα ενός ονόματος, χωρίς την ιδέα μιας μορφής και δεν μπορεί να έρθει η ιδέα της μορφής χωρίς την ιδέα του ονόματος. Αυτά είναι αδιαχώριστα. Αυτά είναι οι εσωτερική και η εξωτερική πλευρά του ίδιου πράγματος. Τα ονόματα έχουν εξυψωθεί και λατρευτεί σε όλο τον κόσμο, συνειδητά ή ασυνείδητα. Ο άνθρωπος βρίσκει εκεί τη δόξα των ονομάτων.\nΑνακαλύπτουμε ξανά ότι σε πολλές θρησκείες έχουν λατρευτεί ιερές προσωπικότητες. Λατρεύουν τον Βούδα, τον Κρίσνα, τον Ιησού, κλπ. Επίσης υπάρχει και η λατρεία των Αγίων. Εκατοντάδες απ' αυτούς έχουν λατρευτεί σ' όλο τον κόσμο. Και γιατί όχι; Η δόνηση του φωτός είναι παντού. Η κουκουβάγια βλέπει μέσα στο σκοτάδι αυτό που υπάρχει εκεί, αν και ο άνθρωπος δεν μπορεί να το δει. Για τον άνθρωπο η δόνηση είναι ορατή μόνο στη λάμπα, στον ήλιο, στο φεγγάρι, κλπ. Ο Θεός είναι πανταχού παρών, εκδηλώνει τον εαυτό του σε κάθε ον. Αλλά για τον άνθρωπο είναι ορατός και αναγνωρίσιμος μόνο όταν εκδηλώνει τον εαυτό του στον άνθρωπο. Όταν το φως του, η παρουσία του, το πνεύμα του, λάμπει μέσα στο ανθρώπινο πρόσωπο, τότε και μόνο τότε ο άνθρωπος μπορεί να Τον καταλάβει. Έτσι ο άνθρωπος έχει λατρέψει τον Θεό μέσω των άλλων ανθρώπων μέσα στο χρόνο, και πρέπει να το κάνει αυτό όσο είναι άνθρωπος. Μπορεί να κλαίει και να εναντιώνεται σ' αυτό, μπορεί να αγωνίζεται ενάντια σ' αυτό, αλλά κάθε φορά που προσπαθεί να αντιληφθεί το Θεό, θα ανακαλύψει την ανάγκη του να σκεφτεί το Θεό ως άνθρωπο.\nΈτσι, βρίσκουμε σχεδόν σε κάθε θρησκεία, τα τρία πρωταρχικά πράγματα, που υπάρχουν στη λατρεία του Θεού, των μορφών ή συμβόλων, των ονομάτων, και των θεανθρώπων. Όλες οι θρησκείες τα έχουν αυτά, αλλά θα δείτε ότι εναντιώνονται η μία στην άλλη. Λέει κάποιος: "Το όνομα μου είναι το μόνο όνομα, η μορφή μου είναι η μόνη μορφή και ο δικός μου θεάνθρωπος είναι ο μόνος θεάνθρωπος. Οι δικοί σας είναι απλά μύθοι". Στους σύγχρονους καιρούς οι ιερείς έχουν γίνει περισσότερο ευγενικοί και επιτρέπουν σε παλιότερες θρησκείες να έχουν διαφορετικά ονόματα και λατρείες, αλλά αυτά τα θεωρούν ως προμηνύματα του Χριστιανισμού, ο οποίος φυσικά, όπως θεωρούν αυτοί, είναι η μόνη αληθινή μορφή. Ο άνθρωπος δοκίμασε τον εαυτό του σε παλιότερους καιρούς, δοκίμασε τις δυνάμεις του, χρησιμοποιώντας τις μορφές αυτών των θρησκειών, αλλά μεσουράνησε μόνο μέσα από το Χριστιανισμό.\nΑυτό τουλάχιστον είναι μια μεγάλη ανάπτυξη. Πενήντα χρόνια πριν, ποτέ δεν θα λέγανε κάτι τέτοιο. Τίποτε δεν θα ήταν αληθινό εκτός από τη δική τους θρησκεία. Αυτή η ιδέα δεν είναι περιορισμένη σε μια μόνο θρησκεία, σε ένα έθνος ή μια τάξη ανθρώπων. Οι άνθρωποι πάντα σκέφτονται ότι το μόνο αληθινό πράγμα που μπορούν να κάνουν οι άλλοι, είναι αυτό που οι ίδιοι κάνουν στον εαυτό τους.\nΕδώ μας βοηθάει η μελέτη των διαφορετικών θρησκειών. Μας δείχνει ότι οι ίδιες σκέψεις, που θεωρούμε δικές μας και μόνο δικές μας, ήταν παρούσες εκατοντάδες χρόνια πριν σε άλλους, και μερικές φορές σε ακόμα καλύτερη μορφή έκφρασης απ' τη δική μας.\nΘΡΗΣΚΕΙΑ ΣΗΜΑΙΝΕΙ ΠΡΑΓΜΑΤΩΣΗ\nΑυτές είναι οι εξωτερικές μορφές της αφοσίωσης, μέσα από τις οποίες πρέπει να περάσει ο άνθρωπος. Αλλά αν είναι ειλικρινής, αν θέλει πραγματικά να φτάσει στην Αλήθεια, πρέπει να πάει πιο πάνω από αυτές, σε ένα επίπεδο όπου οι μορφές δεν έχουν καμιά αξία. Τα ιερά, οι εκκλησίες, τα βιβλία, οι μορφές, όλα είναι απλά το νηπιαγωγείο της θρησκείας, για να κάνουν το πνευματικό παιδί αρκετά δυνατό για να πάει σε ανώτερα σκαλοπάτια. Και αυτά τα πρώτα σκαλοπάτια είναι απαραίτητα, αν αυτός θέλει θρησκεία. Με τη δίψα, τη λαχτάρα για το Θεό, έρχεται η αληθινή αφοσίωση, το αληθινό Μπάκτι.\nΤο ερώτημα είναι ποιος έχει τη λαχτάρα. Η θρησκεία δεν είναι τα δόγματα, δεν είναι η διανοητική επιχειρηματολογία, είναι το ον και το γίγνεσθαι, είναι η πραγμάτωση. Ακούμε πολλά λόγια σχετικά με το Θεό και τη ψυχή και όλα τα μυστήρια του σύμπαντος. Αλλά αν του πιάσετε έναν-έναν αυτούς και τους ρωτήσετε "Έχετε πραγματώσει το Θεό, έχετε δει τη ψυχή σας;", πόσοι απ' αυτούς θα μας απαντήσουν θετικά; Κι όμως, αυτοί παλεύουν ο ένας ενάντια στον άλλο.\nΚάποια στιγμή στην Ινδία, αντιπρόσωποι από διαφορετικές αιρέσεις συναντήθηκαν μεταξύ τους και άρχισαν να φιλονικούν. Ο ένας έλεγε ότι ο μόνος Θεός ήταν ο Σίβα, ο άλλος έλεγε ότι ο μόνος Θεός ήταν ο Βισνού, κλπ, και δεν υπήρχε τέλος στη συζήτηση τους. Ένας άγιος, που περνούσε από κείνο το δρόμο προσκλήθηκε από τους συμμετέχοντες στη συζήτηση για να αποφασίσει σχετικά με το θέμα. Εκείνος ρώτησε πρώτα τον άνθρωπο που υποστήριζε ότι ο Σίβα ήταν ο ανώτατος Θεός "΄Εχεις δει τον Σίβα; Έχεις εξοικειωθεί μ' αυτόν; Αν όχι, τότε πως ξέρεις ότι είναι η ανώτατη θεότητα;" Μετά στράφηκε στον λάτρη του Βισνού και τον ρώτησε "Έχεις δει τον Βισνού;" . Και αφού έκανε αυτή την ερώτηση σε όλους ανακάλυψε ότι κανένας από αυτούς δεν γνώριζε σχετικά με το Θεό. Γι' αυτό φιλονικούσαν έτσι μεταξύ τους, επειδή αυτοί πραγματικά δεν γνώριζαν κι έτσι δεν μπορούσαν να συμφωνήσουν.\nΌταν ένα βάζο γεμίζει με νερό κάνει θόρυβο, αλλά όταν είναι γεμάτο δεν κάνει θόρυβο. Το ίδιο συμβαίνει και μ' αυτές τις φιλονικίες, τις διαμάχες μεταξύ των αιρέσεων, που δείχνουν ότι δεν γνωρίζουν τίποτα σχετικά με τη θρησκεία. Η θρησκεία γι' αυτούς είναι περισσότερο ένα σύνολο από λέξεις χωρίς ουσία, γραμμένες σε βιβλία. Καθένας από αυτούς βιάζεται να γράψει ένα μεγάλο βιβλίο, να το κάνει όσο πιο ογκώδες γίνεται, να κλέψει υλικά από κάθε άλλο βιβλίο που μπορεί να πέσει στα χέρια του, και ποτέ δεν θα αναγνωρίσει τις υποχρεώσεις του και από πού πήρε αυτά τα στοιχεία. Και μετά, ρίχνει το βιβλίο του στον κόσμο, προσθέτοντας κι άλλη ταραχή σ' αυτήν που ήδη υπήρχε εκεί.\nΗ μεγάλη μάζα των ανθρώπων είναι αθεϊστές και είμαι πολύ ευχαριστημένος γι' αυτό. Στους σύγχρονους καιρούς μια νέα τάξη αθεϊστών έχει προκύψει στο δυτικό κόσμο, κι εννοώ τους υλιστές. Αυτοί είναι ειλικρινείς αθεϊστές. Είναι πιο καλοί από τους θρησκευτικούς αθεϊστές, που είναι ανειλικρινείς και διαμάχονται και συζητούν για τη θρησκεία χωρίς στο βάθος να την θέλουν. Ποτέ δεν προσπάθησαν να την πραγματώσουν. Ποτέ δεν προσπάθησαν να την κατανοήσουν.\nΘυμηθείτε τα λόγια του Χριστού: "Ζητείστε και θα σας δοθεί. Ρωτήστε και θα πάρετε απάντηση. Χτυπήστε και θα σας ανοίξουν." Αυτά τα λόγια είναι πράγματι αληθινά και όχι φανταστικά. Αυτές είναι απόρροια από το αίμα της καρδιάς ενός από τους μεγαλύτερους Υιούς του Θεού, που έχουν περάσει ποτέ από αυτό τον κόσμο. Είναι λόγια που ήρθαν ως καρπός πραγμάτωσης ενός ανθρώπου που αισθάνθηκε και πραγμάτωσε τον Θεό μέσα του. Ενός ανθρώπου που μίλησε με το Θεό, έζησε με το Θεό, άπειρες φορές πιο έντονα και πραγματικά, από όσο εμείς βλέπουμε μπροστά μας τώρα αυτό το κτίριο.\nΑυτή η επιθυμία για τελειότητα, για την πραγμάτωση ενός σκοπού, για το να πας πέρα από τη φύση, πώς μπορεί να υπάρχει, αν κάτι δεν την έχει δημιουργήσει και δεν την έχει κρύψει μέσα στη ψυχή του ανθρώπου και δεν την έχει κάνει να ζήσει εκεί; Συνεπώς, αυτός του οποίου η επιθυμία έχει ξυπνήσει, θα φτάσει στο στόχο.\nΘέλουμε οτιδήποτε που να έχει τον Θεό. Αυτή δεν είναι η θρησκεία που βλέπετε γύρω σας. Μια κυρία έχει έπιπλα στο σαλόνι της απ' όλο τον κόσμο. Τώρα είναι μόδα να έχεις κάτι Ιαπωνικό, κι έτσι, αυτή αγόρασε ένα βάζο και το τοποθέτησε στο δωμάτιο της. Έτσι είναι η θρησκεία στην μεγαλύτερη πλειοψηφία. Έχουν όλων των ειδών τα πράγματα για απόλαυση, κι αν δεν προσθέσουν και λίγο άρωμα θρησκείας, η ζωή τους δεν θα είναι εντάξει, γιατί η κοινωνία θα τους κριτικάρει. Η κοινωνία το θεωρεί δεδομένο αυτό, κι έτσι όλοι πρέπει να έχουν μια θρησκεία. Αυτή είναι η κατάσταση της θρησκείας στον κόσμο σήμερα.\nΗ ΛΑΧΤΑΡΑ ΚΑΙ Η ΑΦΥΠΝΙΣΗ\nΈνας μαθητής πήγε στον δάσκαλο του και του είπε: "Κύριε, εγώ θέλω θρησκεία". Ο δάσκαλος κοίταξε τον νεαρό και δεν μίλησε, παρά μόνο χαμογέλασε. Ο νεαρός πήγαινε κάθε μέρα κι επέμενε ότι ήθελε θρησκεία, αλλά ο γέροντας ήξερε καλύτερα από τον νεαρό. Κάποια μέρα που είχε πολύ ζέστη, ζήτησε από τον νεαρό να πάει μαζί του και να κάνει μια βουτιά. Ο νεαρός βούτηξε, και τότε ο γέρος τον ακολούθησε και κράτησε το κεφάλι του νεαρού κάτω από το νερό με δύναμη. Αφού ο νεαρός πάλεψε για λίγο, ο γέροντας τον άφησε και τον ρώτησε τι ήθελε περισσότερο, όση ώρα βρισκόταν μέσα στο νερό. Ο μαθητής απάντησε ότι ήθελε μια ανάσα αέρα. Και τότε ο γέροντας τον ρώτησε: "Θέλεις τον Θεό με τον ίδιο τρόπο; Αν τον θέλεις, τότε θα τον έχεις μέσα σε μια στιγμή".\nΤο συμπέρασμα που βγαίνει από αυτό είναι ότι μέχρι να έχεις τέτοια δίψα, τέτοια επιθυμία, δεν μπορείς να έχεις θρησκεία. Όμως μπορείς να παλέψεις με τη διάνοια σου ή με τα βιβλία ή με τις μορφές. Μέχρι αυτή η δίψα να ξυπνήσει σε σένα δεν είσαι καλύτερος από έναν αθεϊστή. Αντίθετα, ο αθεϊστής είναι ειλικρινής, ενώ εσύ δεν είσαι.\nΈνας μεγάλος άγιος συνήθιζε να λέει: "Υποθέστε ότι υπάρχει ένας κλέφτης σ' αυτό το δωμάτιο, ο οποίος, με κάποιο τρόπο, γνωρίζει ότι υπάρχει μεγάλη ποσότητα χρυσού στο άλλο δωμάτιο. Υπάρχει μόνο ένα μικρό διαχωριστικό ανάμεσα στα δύο δωμάτια. Ποια θα ήταν η κατάσταση αυτού του κλέφτη; Θα ήταν άγρυπνος, δεν θα μπορούσε να φάει, να κάνει οτιδήποτε. Όλη του η σκέψη θα ήταν επικεντρωμένη σ' αυτό το χρυσάφι. Δεν εννοείται μ' αυτό ότι αν όλοι οι άνθρωποι πραγματικά πιστεύανε ότι ο θησαυρός της ευτυχίας, της ευδαιμονίας, της δόξας, ήταν εκεί, στον Θεό, αυτοί θα δρούσαν στον κόσμο προσπαθώντας να κατακτήσουν τον Θεό;"\nΌσο πιο σύντομα ένας άνθρωπος αρχίζει να πιστεύει ότι υπάρχει Θεός, τόσο γίνεται σαν τρελός από τη λαχτάρα του να τον βρει. Οι άλλοι μπορεί να ακολουθούν το δρόμο τους, αλλά όταν ένας άνθρωπος είναι σίγουρος ότι υπάρχει μια ανώτερη ζωή απ' αυτήν την οποία ζει, όταν σιγουρευτεί ότι οι αισθήσεις του δεν είναι οι μόνες πηγές γνώσης, ότι το περιορισμένο υλικό του σώμα δεν είναι τίποτα συγκρινόμενο με την αθάνατη ευτυχία του Εαυτού, αυτός τρελαίνεται μέχρι να ανακαλύψει αυτή την ευτυχία για τον εαυτό του.\nΚι αυτή η τρέλα, η δίψα, η μανία, είναι αυτό που ονομάζεται "αφύπνιση προς τη θρησκεία", κι όταν αυτή έρχεται τότε ο άνθρωπος αρχίζει να γίνεται θρησκευόμενος. Αλλά αυτό παίρνει πολύ χρόνο. Όλες αυτές οι μορφές, οι τελετές, οι προσευχές, τα προσκυνήματα, τα βιβλία, οι καμπάνες, τα κεριά, οι ιερείς, όλα αυτά είναι προετοιμασίες. Αυτά παίρνουν τις ακαθαρσίες από την ψυχή κι όταν η ψυχή έχει γίνει αγνή τότε, με φυσικό τρόπο, θέλει να κατακτήσει αυτό το θησαυρό της αγνότητας: τον ίδιο τον Θεό.\nΌπως ένα κομμάτι σιδήρου, που έχει καλυφθεί με σκόνη από τα χρόνια, μπορεί να στέκεται δίπλα σ' ένα μαγνήτη για πολύ καιρό χωρίς να έλκεται από αυτόν και μόλις καθαριστεί αρχίζει να έλκεται από το μαγνήτη, έτσι και η ανθρώπινη ψυχή, καλυμμένη με τη σκόνη των αιώνων, με τις ακαθαρσίες, την αδυναμία και την αμαρτία, μετά από πολλές γεννήσεις γίνεται αρκετά αγνή, χρησιμοποιώντας αυτές τις μορφές και τις τελετές, κάνοντας καλό στους άλλους, αγαπώντας όλα τα όντα, και τότε έρχεται η φυσική πνευματική έλξη. Ο άνθρωπος ξυπνάει και αγωνίζεται να φτάσει στο Θεό.\nΗ ΑΓΑΠΗ ΔΕΝ ΓΝΩΡΙΖΕΙ ΠΑΖΑΡΕΜΑΤΑ\nΑκόμη, όλες αυτές οι μορφές και τα σύμβολα είναι απλά η αρχή, όχι η αληθινή αγάπη για το Θεό, η αγάπη για την οποία έχουμε ακούσει από παντού. Ο καθένας λέει ότι αγάπησε το Θεό, αλλά οι άνθρωποι δεν γνωρίζουν τι είναι η αγάπη. Αν το γνώριζαν δεν θα μιλούσαν τόσο επιπόλαια γι' αυτήν. Κάθε άνθρωπος λέει ότι μπορεί να αγαπάει, και τότε, σε ανύποπτο χρόνο, ανακαλύπτει ότι δεν υπάρχει αγάπη στη φύση του. Κάθε γυναίκα λέει ότι αγαπάει και ανακαλύπτει ότι δεν μπορεί να το κάνει. Ο κόσμος είναι γεμάτος από λόγια για την αγάπη, αλλά είναι δύσκολο να αγαπήσεις. Που είναι η αγάπη; Πως μπορείς να ξέρεις ότι υπάρχει αγάπη;\nΗ πρώτη δοκιμασία για την αγάπη είναι ότι αν είναι αληθινή δεν γνωρίζει παζαρέματα. Όσο βλέπεις έναν άνθρωπο να αγαπάει κάποιον άλλο μόνο για να πάρει κάτι από αυτόν, να ξέρεις ότι αυτό δεν είναι αγάπη. Αυτό είναι εμπόριο. Όποτε μπαίνει ζήτημα για το τι θα πουλήσεις και τι θα αγοράσεις, τότε δεν υπάρχει αγάπη. Έτσι, όταν ένας άνθρωπος προσεύχεται στο Θεό και λέει "Δώσε μου αυτό, εκείνο…", αυτό δεν είναι αγάπη. Πώς θα μπορούσε να είναι; Εγώ σου προσφέρω μια προσευχή κι εσύ μου δίνεις κάτι σε αντάλλαγμα. Αυτό είναι περισσότερο ένα εμπόριο\nΈνας μεγάλος βασιλιάς πήγε για κυνήγι στο δάσος κι εκεί έτυχε να συναντήσει έναν άγιο. Είχε μια μικρή συζήτηση μαζί του, κι ευχαριστήθηκε τόσο πολύ που ζήτησε από τον άγιο να του κάνει ένα δώρο. Ο άγιος αρνήθηκε και του είπε ότι είναι απόλυτα ικανοποιημένος με τις συνθήκες της ζωής του. Τα δέντρα του δίνανε φρούτα για να φάει, τα υπέροχα μικρά ρυάκια τον βοηθούσαν να πλυθεί και να πιει, οι σπηλιές του δίνανε καταφύγιο για τον ύπνο, κι έτσι δεν ενδιαφερόταν για τα δώρα του βασιλιά. Ο βασιλιάς του είπε να τα δεχτεί για να τον ικανοποιήσει, να τον κάνει να νιώσει καλά. Τον κάλεσε μαζί του στην πόλη για να παραλάβει ένα δώρο. Στο τέλος ο άγιος συμφώνησε να πάει μαζί με τον βασιλιά στο παλάτι του. Εκεί υπήρχε χρυσάφι, κοσμήματα, μάρμαρα, και τα πιο υπέροχα πράγματα. Ο πλούτος και η δύναμη ήταν έκδηλα παντού. Ο βασιλιάς ζήτησε από τον άγιο να περιμένει ένα λεπτό, για να κάνει την προσευχή του. Πήγε σε μια γωνία και άρχισε να προσεύχεται: "Κύριε δώσε μου πλούτο, δώσε μου παιδιά, δώσε μου εδάφη…" Στο μεταξύ ο άγιος ξεκίνησε να φεύγει. Ο βασιλιάς τον είδε να φεύγει και πήγε πίσω του και του είπε: "Μείνετε, Κύριε, φεύγετε χωρίς να έχετε πάρει το δώρο σας". Ο άγιος στράφηκε στο βασιλιά και του απάντησε: "Ζητιάνε, εγώ δεν ζητιανεύω από ζητιάνους. Τι μπορείς να μου δώσεις; Εσύ ζητιανεύεις για τον εαυτό σου όλη την ώρα".\nΑυτή δεν είναι η γλώσσα της αγάπης. Ποια είναι η διαφορά της αγάπης και του παζαρέματος, αν ζητάτε από το Θεό να σας δώσει το ένα ή το άλλο; Η πρώτη δοκιμασία για την αγάπη είναι ότι αυτή δεν γνωρίζει από παζαρέματα. Η αγάπη πάντοτε δίνει και ποτέ δεν παίρνει. Λέει το παιδί του Θεού: "Αν θέλει ο Θεός, εγώ θα δώσω σ' αυτόν τα πάντα, άρα εγώ δεν θέλω τίποτα απ' αυτόν. Δεν θέλω τίποτα σ' αυτό το Σύμπαν. Τον αγαπώ γιατί θέλω να τον αγαπώ και δεν θέλω καμιά χάρη για ανταμοιβή. Ποιος νοιάζεται αν ο Θεός είναι παντοδύναμος ή όχι; Εγώ δεν θέλω καμιά δύναμη απ' αυτόν, ούτε καμιά εκδήλωση της ισχύος του. Μου είναι αρκετό ότι αυτός είναι ο Θεός της Αγάπης. Δεν ζητάω τίποτε άλλο."\nΗ ΑΓΑΠΗ ΔΕΝ ΓΝΩΡΙΖΕΙ ΦΟΒΟ.\nΗ δεύτερη δοκιμασία είναι ότι η αγάπη δεν γνωρίζει φόβο. Όσο ο άνθρωπος σκέφτεται ότι ο Θεός είναι ένα Ον που κάθεται πάνω στα σύννεφα, με ανταμοιβές στο ένα χέρι και τιμωρίες στο άλλο, δεν μπορεί να υπάρχει αγάπη. Μπορείς να αγαπάς κάποιον που φοβάσαι; Το πρόβατο αγαπάει το λιοντάρι; Το ποντίκι αγαπάει τη γάτα; Ο σκλάβος αγαπάει τον κύριο; Οι σκλάβοι μερικές φορές μιμούνται την αγάπη, αλλά αυτό δεν είναι αγάπη. Που έχετε δει την αγάπη μέσα στο φόβο; Είναι πάντοτε μια απάτη. Με την αγάπη ποτέ δεν έρχεται η ιδέα του φόβου. Σκεφτείτε μια νέα μητέρα στο δρόμο. Ένας σκύλος της γαβγίζει, κι αυτή τρέχει αμέσως στο διπλανό σπίτι. Την επόμενη μέρα, αυτή είναι στο δρόμο με το παιδί της. Φανταστείτε ένα λιοντάρι να τρέχει επάνω στο παιδί. Ποια θα ήταν η θέση της; Ακριβώς μπροστά στο στόμα του λιονταριού, προστατεύοντας το παιδί της. Η αγάπη έχει υπερνικήσει όλο το φόβο.\nΈτσι συμβαίνει και με την αγάπη προς το Θεό. Ποιος νοιάζεται αν ο Θεός είναι κάποιος που ανταμείβει ή τιμωρεί; Αυτό δεν είναι σκέψη κάποιου που αγαπάει. Σκεφτείτε ένα δικαστή όταν έρχεται σπίτι του. Τι βλέπει η γυναίκα του σ' αυτόν; Όχι έναν δικαστή, όχι κάποιον που ανταμείβει ή τιμωρεί, αλλά τον άνδρα της, την αγάπη της. Τι βλέπουν τα παιδιά σ' αυτόν; Βλέπουν τον αγαπημένο τους πατέρα, κι όχι κάποιον που τιμωρεί ή ανταμείβει. Έτσι και τα παιδιά του Θεού, ποτέ δεν βλέπουν σ' αυτόν κάποιον που ανταμείβει ή τιμωρεί. Μόνο οι άνθρωποι που δεν έχουν δοκιμάσει ποτέ την αγάπη, που φοβούνται και τρέμουν.\nΔιαλύστε όλο το φόβο, αν και αυτές οι τρομερές ιδέες για τον Θεό, σαν κάποιον που τιμωρεί ή ανταμείβει, μπορεί να έχουν ακόμα τη χρησιμότητα τους στα πρωτόγονα μυαλά. Μερικοί άνθρωποι, ακόμη και από τους πιο διανοούμενους, είναι πνευματικά πρωτόγονοι, κι αυτές οι ιδέες ίσως τους βοηθήσουν. Αλλά για τους πνευματικούς ανθρώπους, για τους ανθρώπους που προσεγγίζουν την θρησκεία, γι' αυτούς που η πνευματική τους διαίσθηση έχει ξυπνήσει, τέτοιες ιδέες είναι απλά παιδικές και ανόητες. Αυτοί οι άνθρωποι απορρίπτουν όλες τις ιδέες του φόβου.\nΗ ΑΓΑΠΗ ΕΙΝΑΙ ΤΟ ΑΝΩΤΑΤΟ ΙΔΕΩΔΕΣ\nΗ τρίτη είναι ακόμα πιο ανώτερη δοκιμασία. Η αγάπη είναι πάντοτε το ανώτατο ιδεώδες. Όταν κάποιος έχει περάσει από τα πρώτα δύο επίπεδα, όταν έχει εγκαταλείψει την ιδέα του παζαρέματος κι έχει διαλύσει το φόβο, τότε αρχίζει να συνειδητοποιεί ότι η αγάπη είναι το ανώτατο ιδεώδες.\nΠόσες φορές σ' αυτό τον κόσμο έχουμε δει όμορφες γυναίκες να αγαπούν έναν άσχημο άνδρα; Πόσες φορές έχουμε δει έναν όμορφο άνδρα να αγαπάει μια άσχημη γυναίκα; Που είναι η έλξη; Τι είναι η έλξη; Οι παρατηρητές βλέπουν μόνο τον άσχημο άνδρα ή την άσχημη γυναίκα, αλλά δεν βλέπουνε αυτόν που τους αγαπάει και νομίζει ότι είναι το πιο όμορφο πλάσμα που υπήρξε ποτέ. Πως συμβαίνει αυτό; Η γυναίκα που αγαπάει τον άσχημο άνδρα τον βλέπει σαν το ιδεώδες της ομορφιάς που έχει στο νου της και το προβάλει στον άσχημο άνδρα. Κι αυτό που αυτή λατρεύει κι αγαπάει δεν είναι ο άσχημος άνδρας, αλλά το δικό της ιδεώδες. Αυτός ο άνδρας είναι μόνο ένας υπαινιγμός, ένα ίχνος και πάνω σ' αυτό το ίχνος, εκείνη ρίχνει όλο το ιδεώδες και τον καλύπτει και γίνεται το αντικείμενο της λατρείας της.\nΑυτό μπορεί να εφαρμοστεί σε κάθε περίπτωση όπου αγαπάμε. Πολλοί από μας έχουν πολύ συνηθισμένα αδέλφια. Αλλά η ιδέα ότι είναι αδέλφια μας, μας κάνει να τους βλέπουμε όμορφους. Η φιλοσοφία που υπάρχει πίσω απ' αυτό, είναι ότι ο καθένας προβάλει το ιδεώδες του και το λατρεύει. Ο εξωτερικός κόσμος είναι ένας κόσμος υπαινιγμών, συμβόλων, και αυτό που βλέπουμε είναι αυτό που προβάλουμε μέσα από το νου μας. Ένας κόκκος άμμου μπαίνει μέσα σ' ένα στρείδι, κι αυτό το στρείδι ερεθίζεται. Ο ερεθισμός παράγει μια έκκριση στο στρείδι, που καλύπτει τον κόκκο άμμου και το αποτέλεσμα είναι ένα όμορφο μαργαριτάρι. Έτσι, τα εξωτερικά πράγματα μας δίνουν υπαινιγμούς, ίχνη, πάνω στα οποία εμείς προβάλουμε τα ιδεώδη μας, και φτιάχνουμε τα αντικείμενα μας.\nΟ αδύναμος βλέπει τον κόσμο σαν μια απόλυτη κόλαση και το καλό σαν έναν τέλειο ουρανό. Όσοι αγαπούν βλέπουν τον κόσμο σαν μια μεγάλη αγάπη και αυτοί που μισούν σαν ένα απόλυτο μίσος. Οι πολεμιστές δεν βλέπουν τίποτα άλλο από αγώνα και οι ειρηνόφιλοι τίποτα άλλο από ειρήνη. Ο τέλειος άνθρωπος δεν βλέπει τίποτα άλλο εκτός από το Θεό. Πάντοτε λατρεύουμε το ανώτατο ιδεώδες μας. Κι όταν έχουμε φτάσει σ' αυτό το σημείο, όταν αγαπάμε το ιδεώδες ως ιδεώδες, όλες οι αμφιβολίες και διαφωνίες εξαφανίζονται για πάντα.\nΠοιος ενδιαφέρεται αν ο Θεός μπορεί να αποδειχτεί ή όχι; Το ιδεώδες δεν μπορεί ποτέ να εγκαταλειφθεί, γιατί είναι ένα μέρος της δικής μας φύσης. Θα αμφιβάλω για το ιδεώδες μόνο όταν αμφιβάλω για την ίδια μου την ύπαρξη. Όσο δεν μπορώ να αμφιβάλω για το ένα, δεν μπορώ να αμφιβάλω και για το άλλο. Ποιος ενδιαφέρεται αν ο Θεός μπορεί να είναι παντοδύναμος και Παντελεήμων την ίδια στιγμή; Ποιος ενδιαφέρεται αν αυτός ανταμείβει την ανθρωπότητα ή την κοιτάζει με τα μάτια ενός τυράννου ή ενός μονάρχη;\nΗ ΑΓΑΠΗ ΕΙΝΑΙ ΤΟ ΚΙΝΗΤΡΟ ΓΙΑ ΟΛΟ ΤΟ ΣΥΜΠΑΝ\nΑυτός που αγαπάει έχει περάσει πέρα από αυτά τα πράγματα. Πέρα από τις ανταμοιβές και τις τιμωρίες. Πέρα από τους φόβους και τις αμφιβολίες. Πέρα από τις επιστημονικές αποδείξεις ή όχι. Του αρκεί το ιδεώδες της Αγάπης. Δεν είναι αυταπόδεικτο ότι το ίδιο το Σύμπαν είναι μια εκδήλωση αυτής της Αγάπης; Τι είναι αυτό που κάνει τα άτομα να ενωθούν με άλλα άτομα, τα μόρια με άλλα μόρια, που κάνει τους πλανήτες να κινούνται ο ένας προς τον άλλο; Τι είναι αυτό που κάνει τον άνθρωπο να έλκεται από έναν άλλον άνθρωπο, τον άνδρα από τη γυναίκα, τη γυναίκα από τον άνδρα, και τα ζώα από άλλα ζώα; Τι κινεί όλο το Σύμπαν προς ένα κέντρο; Είναι αυτό που ονομάζεται Αγάπη.\nΗ εκδήλωση της είναι από το πιο χαμηλό άτομο ως το πιο υπέρτατο Ον. Είναι παντοδύναμη και διαπερνά τα πάντα. Αυτή είναι η Αγάπη. Αυτό που εκδηλώνει τον εαυτό του ως έλξη στο οργανικό και στο ανόργανο, στο συγκεκριμένο και στο άπειρο, είναι η Αγάπη του Θεού. Είναι η μόνη κινητήρια δύναμη που υπάρχει στο σύμπαν. Κάτω από την ώθηση αυτής της Αγάπης ο Χριστός έδωσε τη ζωή του για την Ανθρωπότητα. Ο Βούδας ακόμα και για ένα ζώο. Η μητέρα για το παιδί της. Ο σύζυγος για τη γυναίκα του. Κάτω από την δύναμη αυτής της Αγάπης οι άνθρωποι είναι έτοιμοι να δώσουν τη ζωή τους για την πατρίδα τους, και είναι παράξενο να το πούμε, αλλά κάτω από την ίδια δύναμη της ίδιας αγάπης ο κλέφτης κλέβει, ο δολοφόνος σκοτώνει. Ακόμη και σ' αυτές τις περιπτώσεις το πνεύμα είναι το ίδιο, αλλά η εκδήλωση είναι διαφορετική. Αυτή είναι η κινητήρια δύναμη στο σύμπαν. Ο κλέφτης έχει αγάπη για το χρυσό. Η αγάπη υπάρχει εκεί αλλά έχει λάθος κατεύθυνση. Έτσι και σ' όλα τα εγκλήματα, όσο αυτά είναι πράξεις αξίας, πίσω στέκεται αυτή η αιώνια Αγάπη.\nΦανταστείτε έναν άνθρωπο να γράφει μια επιταγή για χιλιάδες δολάρια προς τους φτωχούς της Νέας Υόρκης, και τον ίδιο χρόνο, στο ίδιο δωμάτιο, κάποιος άλλος άνθρωπος, πλαστογραφεί το όνομα ενός φίλου του. Το φως που πέφτει σ' αυτούς τους δύο ανθρώπους είναι το ίδιο, αλλά ο καθένας είναι υπεύθυνος για τη χρήση που κάνει σ' αυτό. Δεν είναι το φως που πρέπει να ευλογηθεί ή να κατηγορηθεί. Αυτό λάμπει πάνω στο κάθε τι. Αυτό είναι η Αγάπη. Η κινητήρια δύναμη σ' όλο το Σύμπαν, χωρίς την οποία όλο το Σύμπαν θα διαλυόταν σε μια στιγμή. Αυτή είναι η Αγάπη στο Θεό.\n"Κανένας, ω αγαπημένε, δεν αγαπάει τον σύζυγο του για τον ίδιο τον σύζυγο, αλλά για τον Εαυτό που είναι ο σύζυγος. Κανένας, ω αγαπημένε, δεν αγαπάει τη γυναίκα του για την ίδια τη γυναίκα του, αλλά για τον Εαυτό που βρίσκεται μέσα στη γυναίκα του. Κανένας ποτέ δεν αγαπάει οτιδήποτε άλλο εκτός από τον ίδιο του τον Εαυτό."\nΑκόμη και σ' αυτήν την αγάπη στον Εαυτό ή στον εγωισμό, που είναι τόσο κατακριτέα, υπάρχει η εκδήλωση της ίδιας Αγάπης. Σταθείτε πέρα από αυτό το παιχνίδι, μην αναμιχθείτε μ' αυτό, και δείτε μόνο αυτό το πανέμορφο πανόραμα, αυτό το μεγάλο δράμα, που παίζεται σκηνή με τη σκηνή κι ακούστε αυτή τη πανέμορφη αρμονία, όλη την εκδήλωση της ίδιας της Αγάπης. Ακόμα και στον εγωισμό, αυτός ο εαυτός θα πολλαπλασιαστεί και θα αυξηθεί. Ο ένας εαυτός, ο ένας άνθρωπος, θα γίνει δύο όταν παντρευτεί, όταν έχει παιδιά, κι έτσι αναπτυσσόμενος θα φτάσει μέχρι να αισθανθεί όλο τον κόσμο σαν τον ίδιο του τον εαυτό, όλο το σύμπαν σαν τον ίδιο του τον εαυτό. Θα επεκταθεί σε μια μάζα παγκόσμιας Αγάπης, άπειρης Αγάπης, Αγάπης που είναι ο ίδιος ο Θεός.\nΥΠΕΡΤΑΤΗ ΑΓΑΠΗ ΕΙΝΑΙ Η ΑΓΑΠΗ ΓΙΑ ΤΗΝ ΑΝΑΖΗΤΗΣΗ ΜΟΝΟ ΤΗΣ ΙΔΙΑΣ ΤΗΣ ΑΓΑΠΗΣ.\nΈτσι φτάνουμε σ' αυτό που ονομάζεται υπέρτατο Μπάκτι, υπέρτατη Αφοσίωση, στην οποία οι μορφές και τα σύμβολα απορρίπτονται. Κάποιος που έχει φτάσει εκεί δεν μπορεί να ανήκει σε μια αίρεση, γιατί όλες οι αιρέσεις βρίσκονται μέσα σ' αυτόν. Γιατί να ανήκει σ' αυτές; Όλες οι εκκλησίες και τα ιερά είναι μέσα του. Που υπάρχει εκκλησία τόσο μεγάλη γι' αυτόν; Ένας τέτοιος άνθρωπος δεν μπορεί να δεσμεύσει τον εαυτό του σε συγκεκριμένες περιορισμένες μορφές. Που είναι το όριο για μια απεριόριστη Αγάπη, που έχει γίνει ο ίδιος ο εαυτός του; Σ' όλες τις θρησκείες, που έχουν το ιδεώδες αυτής της Αγάπης, θα βρούμε τον αγώνα για να την εκφράσουν. Αν και κατανοούμε τι σημαίνει αυτή η Αγάπη και βλέπουμε ότι κάθε τι στον κόσμο αποτελείται από πόθους και έλξεις, αυτό είναι η εκδήλωση αυτής της άπειρης Αγάπης, η έκφραση που προσπάθησαν να προσεγγίσουν άγιοι και σοφοί από διαφορετικά έθνη. Θα δούμε ότι χρησιμοποιούν όλες τις εκφράσεις τις γλώσσας για να την εκφράσουν, μεταμορφώνοντας ακόμα και τις σαρκικές εκφράσεις σε θεϊκές.\nΈτσι τραγούδησε ο σοφός Ιουδαίος βασιλιάς, έτσι τραγούδησαν και στην Ινδία: "Ω αγαπημένε, ένα φιλί από τα χείλη σου αν μου δώσεις, η δίψα μου για σένα θα μεγαλώσει για πάντα. Όλη η θλίψη μου θα εξαφανιστεί, θα ξεχάσω το παρελθόν, το παρόν και το μέλλον και θα σκέφτομαι εσένα μόνο."\nΑυτή είναι η τρέλα του εραστή. Όταν όλες οι επιθυμίες έχουν εξαφανιστεί, ποιος ενδιαφέρεται για σωτηρία; Ποιος ενδιαφέρεται να είναι τέλειος; Ποιος ενδιαφέρεται για ελευθερία; Ο εραστής λέει: "Εγώ δεν θέλω πλούτο, δεν θέλω υγεία, δεν θέλω ομορφιά, δεν θέλω διάνοια. Αφήστε με να γεννηθώ ξανά και ξανά, μέσα σ' όλα τα κακά που υπάρχουν στον κόσμο. Δεν θα παραπονεθώ. Αλλά αφήστε με να αγαπώ αυτόν, και μόνο για την ίδια την αγάπη" Αυτή είναι η τρέλα της αγάπης που βρίσκει έκφραση σ' αυτά τα τραγούδια.\nΤο ανώτατο, το πιο εκφραστικό, το πιο δυνατό και το πιο ελκυστικό είδος της ανθρώπινης αγάπης είναι μεταξύ του άνδρα και της γυναίκας. Συνεπώς, αυτή η γλώσσα χρησιμοποιήθηκε για την έκφραση της βαθύτερης αφοσίωσης. Αυτή η τρέλα της ανθρώπινης αγάπης είναι η πιο αδύναμη ηχώ από την αγάπη των αγίων. Οι πραγματικοί εραστές του Θεού θέλουν να γίνουν τρελοί, μεθυσμένοι με την αγάπη του Θεού, να γίνουν το ίδιο το ποτό του Θεού. Θέλουν να πιουν από το ποτήρι της αγάπης, που έχει ετοιμαστεί από όλους τους αγίους και τους σοφούς κάθε θρησκείας και οι οποίοι έχουν χύσει το αίμα της καρδιάς τους μέσα σ' αυτό. Και μέσα σ' αυτό έχουν συγκεντρώσει όλες τις ελπίδες, από αυτούς που έχουν αγαπήσει το Θεό, χωρίς να ζητούν ανταμοιβή, που θέλανε την αγάπη για την ίδια την αγάπη. Η ανταμοιβή της αγάπης είναι αγάπη. Και τι ανταμοιβή είναι αυτή; Είναι το μόνο πράγμα που απομακρύνει όλες τις θλίψεις. Το μόνο ποτήρι που το περιεχόμενο του εξαφανίζει την αρρώστια όλου του κόσμου. Ο άνθρωπος γίνεται θεϊκός και ξεχνάει ότι είναι άνθρωπος.\nΗ ΑΓΑΠΗ ΟΔΗΓΕΙ ΣΤΗΝ ΕΝΩΣΗ\nΤέλος, θα βρούμε ότι όλα αυτά τα διαφορετικά συστήματα, συμφωνούν σε ένα σημείο, στην τέλεια ένωση. Πάντοτε ξεκινάμε ως δυαδιστές. Ο Θεός είναι ένα ξεχωριστό Ον κι εγώ είμαι ένα ξεχωριστό Ον. Η Αγάπη έρχεται όταν προσεγγίζεις τον Θεό και ο Θεός προσεγγίζει τον άνθρωπο. Ο άνθρωπος παίρνει όλες αυτές τις διαφορετικές σχέσεις της ζωής, ως πατέρας, μητέρα, φίλος ή εραστής, και το τελικό στάδιο που φτάνει είναι όταν γίνεται ένα με το αντικείμενο της αγάπης του.


FYLLASNEWS2: Δύο τραυματίες ύστερα από οδομαχίες στο κέντρο\nΟδομαχίες και επεισόδια που συνεχίστηκαν έως και περίπου τις 3.30 το μεσημέρι και απαντήθηκαν με χρήση χημικών επικράτησαν από το πρωί στο Σύνταγμα μεταξύ διαδηλωτών και αστυνομικών, όταν ομάδα ατόμων επιτέθηκε σε δυνάμεις των ΜΑΤ, στην οδό Φιλελλήνων. Στον Ερυθρό Σταυρό έχουν μεταφερθεί δύο ελαφρά τραυματίες.\nΜε επεισόδια σημαδεύτηκε για μία ακόμη φορά η απεργιακή συγκέντρωση της ΓΣΕΕ και της ΑΔΕΔΥ στο Σύνταγμα ενάντια στα μέτρα του νέου Μνημονίου.\nΣύμφωνα με την αστυνομία, τα επεισόδια ξεκίνησαν λίγο πριν από τις 2 το μεσημέρι, όταν οι ομάδες των νεαρών που συμμετέχουν στη διαδήλωση πέταξαν αρχικά πέτρες και ξύλα εναντίον των ΜΑΤ, στη συμβολή Φιλελλήνων και Οθωνος και βόμβες μολότοφ, εναντίον των αστυνομικών στην οδό Μητροπόλεως.\nΟι αστυνομικές δυνάμεις έχουν κάνει χρήση χημικών, ενώ αυτή την ώρα υπάρχουν αψιμαχίες στην κάτω πλευρά της πλατείας Συντάγματος, καθώς και στα Προπύλαια.\nΣτο πλαίσιο της επιχείρησης έχει γίνει μία προσαγωγή, ενώ σύμφωνα με πληροφορίες υπάρχουν και τραυματισμοί.\nΑποχώρησαν οι συγκεντρωμένοι των ΓΣΕΕ - ΑΔΕΔΥ\nΠλήθος κόσμου συμμετείχε στα συλλαλητήρια που διοργάνωσαν το πρωί οι ΓΣΕΕ - ΑΔΕΔΥ και το ΠΑΜΕ στο πλαίσιο της 48ωρης απεργίας.\nΣτο υπουργείο Εργασίας, στην οδό Πειραιώς, κατέληξε η πορεία του ΠΑΜΕ, όπου πραγματοποίησαν το πρωί συμβολική κατάληψη από μέλη του, τα οποία έχουν αναρτήσει ένα μεγάλο πανό με συνθήματα κατά της Ευρωπαϊκής Ένωσης και της τρόικας.\nΟ Γιώργος Πέρρος, εκπρόσωπος του ΠΑΜΕ, επισήμανε ότι η κίνηση αυτή είναι συμβολική, καθώς το υπουργείο Εργασίας είναι κομμάτι της κυβέρνησης και ένας ισχυρός μοχλός για την επιβολή των βαρβάρων μέτρων.\nΝωρίτερα, τα μέλη του ΠΑΜΕ πραγματοποίησαν συγκέντρωση στην πλατεία Ομόνοιας εκφράζοντας την αντίδρασή τους στην προώθηση του νέου μνημονίου από την κυβέρνηση, το οποίο όπως υποστηρίζουν «έχει στόχο την απόλυτη εξαθλίωση του λαού».\nΣτη συγκέντρωση παραβρέθηκε και η γενική γραμματέας της ΚΕ του ΚΚΕ, Αλέκα Παπαρήγα, η οποία δήλωσε ότι «υπάρχει μόνο ένας δρόμος, η αποδέσμευση από την Ευρωπαϊκή Ένωση και η διαγραφή του χρέους».\nΕπίσης, υπό κατάληψη τελούν τα υπουργεία Οικονομικών από εργαζόμενους σε αυτό και Υγείας από εργαζόμενους στον τομέα της ψυχικής υγείας. Επίσης, συνεχίζεται για δεύτερη ημέρα η κατάληψη στο κτήριο της Νομικής στην οδό Σίνα.\nΔιήμερο απεργιακό μπλακ άουτ\nΣτην 48ωρη απεργία συμμετέχουν δημόσιοι υπάλληλοι, εργαζόμενοι στην Υγεία, την Παιδεία, τις ΔΕΚΟ, μηχανικοί, τραπεζοϋπάλληλοι, εργαζόμενοι στις αστικές συγκοινωνίες, στα λιμάνια κ.ά.\nΜε προσωπικό ασφαλείας θα λειτουργήσουν τα δημόσια νοσοκομεία καθώς οι νοσοκομειακοί γιατροί συμμετέχουν στην 48ωρη απεργία ΓΣΕΕ - ΑΔΕΔΥ.\nΚαι ο Ιατρικός Σύλλογος Αθηνών ΙΣΑ καλεί τα μέλη του σε αποχή από τα ιατρικά τους καθήκοντα και σε μαζική συμμετοχή στην 48ωρη απεργία, σε ένδειξη διαμαρτυρίας «για την πλήρη κατάρρευση της Δημόσιας Υγείας και την εξόντωση των γιατρών».\nΚλειστό και το Εθνικό Θέατρο\nΜόνο με τον Ηλεκτρικό Σιδηρόδρομο και για συγκεκριμένες ώρες- θα μπορεί να μετακινηθεί το επιβατικό κοινό την Παρασκευή και το Σάββατο, αφού οι εργαζόμενοι στα υπόλοιπα Μέσα Μαζικής Μεταφοράς αποφάσισαν να συμμετάσχουν στην 48ωρη απεργία.\nΤο διήμερο, ο ηλεκτρικός σιδηρόδρομος, θα λειτουργήσει από τις 10.00 το πρωί έως τις 5.00 το απόγευμα.\nΧειρόφρενο τραβούν το μετρό, το τράμ, τα λεωφορεία της ΕΘΕΛ, τα τρόλεϊ και ο προαστιακός.\nΑκινητοποιημένες θα παραμείνουν επίσης οι αμαξοστοιχίες της ΤΡΑΙΝΟΣΕ.\nΚανονικά θα εκτελούνται οι πτήσεις, ενώ δεμένα θα παραμείνουν τα πλοία στα λιμάνια, καθώς η ΠΝΟ συμμετέχει στην 48ωρη απεργία.\nΣυλλαλητήρια και στην Θεσσαλονίκη\nΜε την πορεία ενώθηκαν επίσης τα «πρωτοβάθμια σωματεία ιδιωτικού και δημοσίου τομέα» και κινήσεις της εξωκοινοβουλευτικής αριστεράς, που έκαναν νωρίτερα συγκέντρωση στην Καμάρα. Η πορεία συνεχίστηκε και κατέληξε έξω από τη γενική γραμματεία Μακεδονίας - Θράκης.\nΣυγκεντρώσεις προγραμματίζουν τα συνδικάτα και αύριο την ίδια ώρα, στα ίδια σημεία, στο πλαίσιο της δεύτερης μέρας της 48ωρης απεργίας. Επιπλέον, την Κυριακή στις πέντε το απόγευμα θα πραγματοποιηθεί συλλαλητήριο στην πλατεία Αριστοτέλους, ενώ σε άλλα σημεία του κέντρου προγραμματίζονται πικετοφορίες και πορείες.\nΑναρτήθηκε από ΗΛΙΑΣ ΦΥΛΛΑΣ στις 9:09 π.μ.


Τσακίσατε λιποτάκτες και δειλούς του Ελληνοϊταλικού πολέμου, του Βαγγέλη Γεωργίου | flust.gr\nHome » flust-άρω » Τσακίσατε λιποτάκτες και δειλούς του Ελληνοϊταλικού πολέμου, του Βαγγέλη Γεωργίου\nΒαγγέλης Γεωργίου Οκτ 28,2014 0 Σχόλια\nΓια κάθε Έλληνα στρατιώτη αντιστοιχούσαν 4 Ιταλοί φαντάροι στις αρχές του Νοέμβρη. Αν σε αυτή την αναλογία προσθέσουμε και τα εκατοντάδες αεροπλάνα και μικρά έστω tanks των Ιταλιάνων τότε τα πράγματα γίνονταν ακόμα πιο σκούρα. Τώρα αν υπολογίσουμε και τις εξαιρετικά χαμηλές καιρικές συνθήκες και τις ελλείψεις, τότε μπορούμε μόνο να υποψιαστούμε, τι τραβούσαν κάθε μέρα οι Έλληνες φαντάροι. Οι Ιταλοί τις πρώτες μέρες φάνηκε να προχωρούν και να προχωρούν και τους Έλληνες επιτελικούς στην Αθήνα τους έπιανε πονόκοιλος.\nΕμ, με τέτοια κατάσταση κάποια φανταράκια άρχισαν να «λυγίζουν». Άλλοι λιποτακτούσαν, αλλά υπήρχαν και κάποιοι άλλοι πιο πονηροί αλλά και περισσότερο τολμηροί: έβρισκαν διάφορους τρόπους να τραυματίζουν τον εαυτό τους. Σου λένε αν τραυματιστώ θα με λυπηθούν και θα με στείλουν πίσω να αναρρώσω. Στα μέσα Νοεμβρίου του 1940, δηλαδή μόλις δύο εβδομάδες μετά την κήρυξη του πολέμου από τους Ιταλούς, σε ένα Σύνταγμα Ευζώνων, ένας εύζωνας πετσόκοψε τον εαυτό του με την ελπίδα να κερδίσει το εισιτήριο της επιστροφής. Ήταν το τρίτο επεισόδιο αυτοτραυματισμού.\nΓια κακή του τύχη ο φανταράκος έπεσε σε μαύρο διοικητή που ήταν σαφώς τσατισμένος από αυτή την συμπεριφορά των «αυτοατιμασμένων». Ο συνταγματάρχης αυτός, για τους μεν λιποτάκτες πρότεινε στην Μεραρχία να θέσει αμέσως σε λειτουργία τα έκτακτα στρατοδικεία «σαν μέτρον επιβεβλημένον διότι και οι ολίγοι δύνανται να κάμουν μεγάλο κακό (…) Η ίδια Μονάς πρέπει να καθίσταται τιμωρός. Και η τιμωρία των θα είναι ασπίς και παράδειγμα και σωτηρία από τους κακούς».\nΣτις 15 Οκτωβρίου ήρθε η διαταγή-σφαλιάρα από τον ίδιο σκληρό συνταγματάρχη που έκοψε τα πόδια σε όσους υπολόγιζαν σε αναρρωτικές άδειες και απαλλαγές επειδή αυτοπυροβολήθηκαν ή αυτοκόπηκαν:\n“Απαγορεύω την κίνησιν προς τα οπίσω δι’ υγειονομικήν περίθαλψιν παντός τοιουτοτρόπως αυτοατιμαζόμενου. Ο ιατρός του τμήματος θα προβαίνη εις πρόχειρον επίδεσιν ανευ ουδεμίας άλλης συνεχείας. Ούτος θα παραμένη εις το τμήμα του δια το εν τω τμήματι του συνεχές όνειδος μέχρις αποκαταστάσεως της τοιαύτης διαγωγής, δι εκτελέσεως πράξεως υπέρ το επιβαλλόμενον καθήκον και εφόσον είναι δυνατόν να χειρίζεται το όπλον έχει καλώς. Άλλως θα παραδίδεται εις τούτον τυφέκιον Λεμπέλ δια την εκσφενδόνισιν οπλοβομβίδων ή κατά κρίσιν του διοικητού του λόχου εν τω αυτό τμήματι παραμένων θα χρησιμοποιήται ως χειροβομβιστής παραδιδομένων αυτώ περισσότερων χειροβομβίδων αφαιρούμενων των φυσιγγίων εκ τούτου εφόσον το όπλον δεν θα του είναι χρησιμοποιήσιμον. Εκ των ανωτέρω θα ενεργούνται τα νόμιμα δια την στρατιωτικήν ποινική δίωξιν”.\nΟ Διοικητής, Θρασύβουλος Τσακαλώτος, Συνταγματάρχης Πεζικού\nΕμ, αι μονάδες δεν αποτελούνται μόνον από γενναίους…\nΈλληνες στρατιώτεςελληνοιταλικός πόλεμοςΈυζωνοιιστορίαστρατιωτική διαταγήφαντάροι


Oncology Centre: Αιτιολογία και παράγοντες κινδύνου του καρκίνου του στομάχου\n/ Αρχική / Ενδιαφέροντα θέματα / Αιτιολογία και παράγοντες κινδύνου του καρκίνου του στομάχου\nΑπό την ανακάλυψη του ελικοβακτηριδίου του πυλωρού (ΗΡ) από τον Marshall το 1983 και μέχρι σήμερα, η έρευνα έχει εστιαστεί στον πιθανό ρόλο του μικροβίου αυτού στην αιτιολογία του καρκίνου του στομάχου. Το 1994 η Διεθνής Επιτροπή Έρευνας του Καρκίνου ταξινόμησε το ΗΡ στη λίστα των καρκινογόνων παραγόντων για τον άνθρωπο.Διεθνής πολυκεντρική μελέτη βρίσκει οτι χώρες με υψηλά ποσοστά καρκίνου του στομάχου έχουν και υψηλά ποσοστά μόλυνσης με ΗΡ στον γενικό πλυθησμό.\nΠαράλληλα, η μόλυνση με ΗΡ έχει μειωθεί στις αναπτυγμένες χώρες με παράλληλη μείωση της συχνότητας του καρκίνου του στομάχου στις χώρες αυτές.\nΟ μηχανισμός δράσης του ΗΡ στην καρκινογένεση του στομάχου έχει επίσης μελετηθεί επαρκώς. Το ΗΡ προκαλεί χρόνια γαστρίτιδα. Η χρόνια γαστρίτιδα λόγω του ελικοβακτηριδίου μπορεί να εξελιχθεί από χρόνια επιφανειακή γαστρίτιδα σε σοβαρότερες μορφές, που είναι η ατροφική γαστρίτιδα και η εντερική μεταπλασία του βλεννογόνου του στομάχου. Η εντεριή μεταπλασία στο στομάχι παρουσιάζει υψηλό κίνδυνο ανάπτυξης καρκίνου και έτσι ορίζεται ως προκαρκινωματωδης κατάσταση.\nΠαράλληλα με το αδενοκαρκίνωμα, το ΗΡ έχει συνδεθεί και με την παθογένεια του λεμφώματος του στομάχου. Σχεδόν όλα τα μη Hodgkin λεμφώματα του στομάχου είναι λεμφώματα Β κυττάρων. Τα λεγόμενα MALT λεμφώματα (mucosa associated lymphoid tissue) είναι χαμηλής κακοήθειας και χετίζονται με το ΗΡ. Πλήρης υποστροφή του λεμφώματος έχει αναφερθεί σε πολλές μελέτες, μετά την επιτυχή εκρίζωση του ΗΡ από τον γαστρικό βλεννογόνο.\nΗ αυξημένη χρήση κόκκινου κρέατος, παστών, κονσερβοποιημένων τροφών, συντηρητικών, καθώς και η περίσσεια άλατος έχει συνδεθεί με αυξημένη συχνότητα γαστρικού καρκίνου.\nΑντίθετα, τροφή πλούσια σε φρούτα και λαχανικά, έχει προστατευτική δράση κατά της ανάπτυξης καρκίνου του στομάχου. Πιθανή επίσης προστατευτική δράση έχουν και οι βιταμίνες C και E.\nΥπάρχει αυξημένος κίνδυνος ανάπτυξης γαστρικού καρκίνου σε ασθενείς που έχουν χειρουργηθεί από έτη στο στομάχι για καλόηθες έλκος στομάχου.\nΥπάρχει θετική συσχέτιση του καπνίσματος και της χρήσης αλκοόλ με τον καρκίνο του στομάχου.\nΟ συσχετισμός της κακοήθους αναιμίας με τον γαστρικό καρκίνο είναι γνωστός. Ασθενείς με κακοήθη αναιμία έχουν τριπλάσιο κίνδυνο ανάπτυξης γαστρικού καρκίνου.\nΓι’ αυτό ακριβώς τον λόγο, οι ασθενείς αυτοί πρέπει να υποβάλλονται τακτικά σε γαστροσκόπηση.\nΔιπλάσιος είναι ο κίνδυνος σε πρώτου βαθμού συγγενείς ασθενών, να παρουσιάσουν γαστρικό καρκίνο. Τα οικογενή σύνδρομα πολυποδίασης του παχέως εντέρου και τα γαστρικά αδενώματα έχουν επίσης συσχετιστεί θετικά με τον καρκίνο του στομάχου.\nΗ χαμηλή κοινωνικοοικονομική τάξη συνδέεται επίσης σταθερά με αυξημένο κίνδυνο ανάπτυξης καρκίνου του στομάχου. Αξιοσημείωτη όμως είναι εδώ η παρατήρηση οτι η αύξηση των καρκίνων του στομάχου που προαναφέρθηκε παρατηρείται κυρίως σε άτομα από υψηλές κοινωνικοοικονομικές τάξεις.\nΗ ηλικία των ανδρών (άνω των 50 ετών), η ομάδα αίματος Α και η έκθεση σε αμίαντο έχουν συσχετιστεί θετικά με τον καρκίνο του στομάχου.


ΔΗΜΟΣΙΕΥΘΗΚΕ ΣΤΗΝ ΕΦΗΜ. "ΟΛΥΜΠΙΟ ΒΗΜΑ" ΚΑΤΕΡΙΝΗΣ 01/04/2008\nΑυτοί ...μας τρέχουν!\nΠολύ στενοχωρούμε το ...μεγάλο θείο και δεν κάνει! Μην μας πάθει και τίποτα τώρα στα ...τελευταία του που δεν θέλει να χαλάσει την εικόνα του ...μεγάλου αρχηγού! Θέλει να δείξει στο τέλος της θητείας του ότι επί των ημέρων του μεγαλούργησε το ΝΑΤΟ με τη διεύρυνσή του.\nΑν ...τον στενοχωρούμε καλά κάνουμε, διότι αυτά έχει η ζωή! Ας πάρουμε και εμείς μια ανάσα αυτοπεποίθησης! Δεν είναι αποφασίζουμε και διατάζουμε! Μίλησε ο μεγάλος αρχηγός και όλοι ...σούζα! Διότι στην πολιτική φιλίες δεν υπάρχουν. Ούτε αντικειμενικές εκτιμήσεις. Προς τα πού ...φυσάει το συμφέρον; Σ’ αυτήν την παραλία θα πάμε φέτος για διακοπές! Εδώ μας αρέσει και εδώ είναι καλά! Για του χρόνου βλέπουμε! Αν βρούμε καμιά παραλία καλύτερη από τη φετινή, τα μαζεύουμε και μην είδατε τον ...Παναή!\nΑυτό το αίσχος που εμφανίζεται τις τελευταίες μέρες με τις χυδαίες προκλήσεις των Σκοπιανών δείχνει διεθνώς τους καινούριους φίλους των Αμερικανών. Αλλά δυστυχώς δεν πρόκειται να το καταλάβει κανείς. Διότι τώρα τελευταία χρειάζεται ελαφρώς υψηλό ...άι κιου! Καμιά σχέση με το ...άι χάσου!\nΔιότι το παιχνίδι είναι καλά χτισμένο εδώ και δεκαετίες και ο καθένας στο σπίτι του έχει τα προβλήματα του και ...άσε την Ελλάδα να κουρεύεται! Συγχρόνως, εξαφανισμένη και η πολιτική δύναμη των λόμπι του εξωτερικού! Ενώ τα άλλα λόμπι μέχρι και ...αβγό έχουν ξυρίσει όλα αυτά τα χρόνια!\nΤο μόνο ...ελπιδοφόρο και φωτεινό σημείο είναι ότι δείχνουμε μια συμπαγή θέση στο εσωτερικό με την τηλεφωνική επαφή του Παπανδρέου με τον Αμερικανό πρέσβη σχετικά με την απαράδεκτη στάση της χώρας του! Κάτι είναι κι αυτό! Αφού η ελληνική πολιτική δεν μας έχει συνηθίσει σε περιόδους εξωτερικής κρίσεως να είναι ...μπετόν αρμέ!\nΧρειαζόμαστε όμως κι άλλο φως, περισσότερο φως!


Η Πιο Όμορφη Vespa στο Κολωνάκι | αθηΝΕΑ\nΈχει στιλ, ιταλικό ταμπεραμέντο, φανατικούς θαυμαστές, πρόσφατα έβγαλε κάρτα μόνιμου κατοίκου στο Κολωνάκι, και συγχρόνως μας υπόσχεται επιδόσεις υψηλού… γευστικού επιπέδου! Είναι η πιο όμορφη Vespa, η Bella Vespa, ένα all-day comfort bar restaurant, το νέο μας στέκι στην καρδιά της Αθήνας!\nΌταν στις αρχές Οκτωβρίου, πέρασα πρώτη φορά από το ολοκαίνουργιο εστιατόριο της οδού Σπευσίππου, βρισκόταν ακόμα υπό κατασκευή. Οι designers του δημιουργικού γραφείου Under The Spell ζωγράφιζαν στο χέρι τις ξεχωριστές τοιχογραφίες γυναικών, και συζητούσαν για το αν οι δερμάτινοι καναπέδες, το γουστόζικο πρασινολαδί χρώμα, μαζί με τις ξύλινες λεπτομέρειες, είχαν ζεστάνει αρκετά την κεντρική σάλα.\nΤώρα λοιπόν που είδα τον χώρο ολοκληρωμένο, οφείλω να πω πως ναι! Το αποτέλεσμα τους δικαίωσε, αφού στο Bella Vespa αισθάνεσαι από την πρώτη στιγμή άνετα και φιλόξενα, σαν να βρίσκεσαι στο σαλόνι του σπιτιού σου. Όμως, μην εφησυχάσεις σ’ αυτό το σημείο, καθώς το μαγαζί κρύβει εκπλήξεις!\nΣτο βάθος θα δεις έναν μπλε ελεκτρίκ διάδρομο, ο οποίος θα σε οδηγήσει στο ακόμα πιο ζεστό και κατακόκκινο μπαρ, εκεί όπου μπορείς να απολαύσεις το φαγητό σου με λίγο πιο δυνατή μουσική, αλλά και να παραγγείλεις ένα από τα ιδιαίτερα signature cocktails που επιμελείται o βραβευμένος Έλληνας bar leader, Γιάννης Σαμαράς. Επίσης, το επόμενο διάστημα θα ανοίξει και δεύτερη είσοδος από την Χάριτος, η οποία θα βγάζει κατευθείαν σ’ αυτόν το χώρο, που θα δίνεται και για privé πάρτι.\nΌσο για τον σεφ Δημήτρη Χατζηδημητρίου, έχω να σας πω πολλά! Καταρχήν, με έχει γοητέψει το άσβεστο πάθος και ο ενθουσιασμός με τον οποίο αντιμετωπίζει την δουλειά του. Παρασκευάζει χειροποίητα, με ολόφρεσκες πρώτες ύλες τις οποίες αναζητά με υπομονή και μεράκι, κάθε στάδιο της δημιουργίας ενός πιάτου. Του αρέσει να κρατάει αυθεντικές τις παραδοσιακές ιταλικές συνταγές, αλλά και ορισμένες φορές να τους προσθέτει μια δίκη του πινελιά. Εξάλλου είναι Κρητικός, και είμαι σίγουρη ότι βγάζει στην κουζίνα του και αυτή την πλευρά του.\nΤα πιάτα του είναι τόσο λαχταριστά που θα σου μείνουν αξέχαστα, και θα θέλεις να τα δοκιμάσεις ξανά και ξανά. Από το μενού έχω ξεχωρίσει τη σαλάτα με πάπια, carpaccio ανανά, μιζούνα και dressing δαμάσκηνου με Porto, της οποίας οι γευστικές αντιθέσεις ισορροπούν απόλυτα στο στόμα. Το μυστικό του σεφ να μαρινάρει τον ανανά σε παπάγια(!), προσθέτει μια ξεχωριστή γλυκύτητα που “κουμπώνει” απόλυτα στην πάπια.\nΗ πίτσα σε ταξιδεύει κατευθείαν στην Ιταλία, αφού η λεπτή και τραγανή ζύμη την οποία ο σεφ αφήνει για 24 ώρες να ωριμάσει και να βγάλει τον αρωματικό της χαρακτήρα, η σπιτική ντομάτα και το λιωμένο τυρί, δεν σου αφήνουν περιθώριο αντίστασης. Το Osso Bucco με φρέσκια τρούφα, μανιτάρια και πουρέ σελινόριζας είναι το “καμάρι” του σεφ, θα πρέπει οπωσδήποτε να το δοκιμάσετε, ενώ το Τomahawk steak με γλασαρισμένα λαχανικά είναι τόσο μεγάλο και ζουμερό που δεν θα χορταίνετε να το κοιτάζετε!\nΣτη λίστα κρασιών έχεις να επιλέξεις από διάφορα ελληνικά, αλλά και από κάποια πολύ αγαπημένα μου ιταλικά, όπως ένα πονηρό Pinot Grigio, μια παιχνιδιάρα Valpolicella ή ένα επιβλητικό Βarolo.\nΓια τα Χριστούγεννα και την Πρωτοχρονιά θα υπάρχουν ειδικά μενού, ενώ από το νέο έτος θα βρείτε στον κατάλογο της Κυριακής επιλογές και για brunch.\nΕπίσης, μια κρυφή πληροφορία είναι ότι οι ιδιοκτήτες σκέφτονται να δημιουργήσουν στο διπλανό χώρο έναν ιδιαίτερο παιδότοπο για τους γονείς που θέλουν να απολαύσουν το φαγητό και τον καφέ τους λίγο πιο άνετα, έχοντας συγχρόνως τα παιδιά τους ευχαριστημένα.\nΗ Βella Vespa έχει ξεκινήσει με επιτυχία την πορεία της από το πρώτο εστιατόριο στη Γλυφάδα, και είναι πανέτοιμη να κατακτήσει πια και το Κολωνάκι.\nΑθήναΕστιατόριοΚολωνάκιΙταλικόBella VespaΣπευσίππουΔημήτρης Χατζηδημητρίου


Δυστύχημα-σοκ! Τρένο παρέσυρε για 200 μέτρα Ι.Χ. 51χρονου | Espresso\nΔυστύχημα-σοκ! Τρένο παρέσυρε για 200 μέτρα Ι.Χ. 51χρονου\nΔευτέρα, Δεκέμβριος 4, 2017 - 16:46\n❱❱ Φρικτό θάνατο βρήκε ένας Τρικαλινός, ο οποίος παρασύρθηκε από αμαξοστοιχία που κατευθυνόταν προς την Καλαμπάκα.\nΤραγική ειρωνεία αποτελεί το γεγονός ότι ο μηχανοδηγός βρισκόταν σε άδεια απόλυσης εν όψει της συνταξιοδότησής του και το μοιραίο δρομολόγιο το έκανε για να αντικαταστήσει συνάδελφό του λόγω έλλειψης!\nΤο θύμα, ο 51χρονος Κώστας Μανδρίνος, σύμφωνα με τον μηχανοδηγό και την υπάλληλο που χειρίζεται τη χειροκίνητη μπάρα στη διάβαση, δεν έκοψε την ταχύτητα του αυτοκινήτου του και πέρασε με φόρα κάτω από την προστατευτική μπάρα. Ακριβώς εκείνη τη στιγμή διερχόταν το τρένο, με αποτέλεσμα το όχημα να παρασυρθεί σε απόσταση 200 μέτρων έως ότου μπορέσει η αμαξοστοιχία να σταματήσει.\nΟ οδηγός βρήκε ακαριαίο θάνατο, με την Αστυνομία να ερευνά τις συνθήκες κάτω από τις οποίες έγινε το φοβερό δυστύχημα και τους λόγους οι οποίοι τον οδήγησαν να περάσει την μπάρα ενώ εκείνη είχε κατέβει. Καταγόταν από το Μυρόφυλλο Πύλης, αλλά τα τελευταία χρόνια έμενε στο Βαλομάνδρι και δούλευε σε κατάστημα επίπλων στην πόλη των Τρικάλων. Τους τελευταίους μήνες βρισκόταν σε διάσταση με τη σύζυγό του, ενώ η μητέρα του ζει στην Αγία Μονή.\nΟ μηχανοδηγός βρίσκεται σε κατάσταση σοκ και υποβάλλεται στις απαραίτητες αιματολογικές εξετάσεις που επιβάλλονται ύστερα από τέτοιου είδους δυστύχημα.